qundao/data-zh-poetry huggingface dataset:
雨
作者：黄衷
朝代：明

蜡炬夜犹淡，晨晖未可希。润馀山色重，沾足橹声微。巴峡泠泠急，巫云段段归。溪翁亦何幸，正昼掩荆扉。
雨三首
作者：黄衷
朝代：明

晓树新条重，宵衾暖气微。溪翁蓑笠去，独唤野航归。始讶三冬旱，俄连二月阴。安知翻覆手，不是鬼神心。甘泽终妨骤，春缘闰候迟。较量农早晚，西墅野棠枝。
雨三首·其一
作者：黄衷
朝代：明

晓树新条重，宵衾暖气微。溪翁蓑笠去，独唤野航归。
雨三首·其三
作者：黄衷
朝代：明

甘泽终妨骤，春缘闰候迟。较量农早晚，西墅野棠枝。
雨三首·其二
作者：黄衷
朝代：明

始讶三冬旱，俄连二月阴。安知翻覆手，不是鬼神心。
雨中拨闷四首
作者：黄衷
朝代：明

自隔清明雨，寒欺敝纩轻。且堪愁湿痹，那暇怨沉冥。云结虹光隐，阴妨树色荣。不知羊仲坞，谁见草莱情。乾鹊犹藏柳，鸣鸠亦未家。市荒鱼特贵，潦进蚬偏赊。冻歙青苗跋，泥深紫苋芽。最嫌撩夜枕，漫招斗轻蛙。浃旬檐溜聒，病骨复何如。扫地仍焚术，垂帷且掩书。暂甘蒲笋美，长恐荔花疏。日报催科客，惭称大隐居。投簪谁谓早，谋拙悔归迟。狂极吾忘我，慵来诗戒诗。酣怜浮蚁净，老重蠹鱼痴。乌饭明朝具，溪翁素可期。
雨中拨闷四首·其一
作者：黄衷
朝代：明

自隔清明雨，寒欺敝纩轻。且堪愁湿痹，那暇怨沉冥。云结虹光隐，阴妨树色荣。不知羊仲坞，谁见草莱情。
雨中拨闷四首·其三
作者：黄衷
朝代：明

浃旬檐溜聒，病骨复何如。扫地仍焚术，垂帷且掩书。暂甘蒲笋美，长恐荔花疏。日报催科客，惭称大隐居。
雨中拨闷四首·其二
作者：黄衷
朝代：明

乾鹊犹藏柳，鸣鸠亦未家。市荒鱼特贵，潦进蚬偏赊。冻歙青苗跋，泥深紫苋芽。最嫌撩夜枕，漫招斗轻蛙。
雨中拨闷四首·其四
作者：黄衷
朝代：明

投簪谁谓早，谋拙悔归迟。狂极吾忘我，慵来诗戒诗。酣怜浮蚁净，老重蠹鱼痴。乌饭明朝具，溪翁素可期。
雨中隼雀行
作者：黄衷
朝代：明

两隼豪，雨雀黠。隼疾如飙惊，雀散如电掣。隼兮三至攘空拳，雀也潜身保深樾。庭前绿橘垂暖云，庭下虫蚁蠕蠕分。雀思饮啄不思患，一隼尽逐啁啾群。君不见兔营三窟备苍鹰，不知绝足韩卢轻。君不见螳螂引臂待鸣蚱，不知黄雀从天下。老翁隐几置得失，且送短景迎长日。
雨叹
作者：黄衷
朝代：明

巴江六计程，零雨日三四。初犹挟旸辉，倏忽万山翳。吾踪逐凫鹜，心疚匪一事。况闻徒御諠，日昃无爨处。无爨汝苦饥，心疚我苦瘁。公私各有役，讵得论贱贵。老渔指前峰，此候势霶霈。未暇虞舟航，即恐沉厚地。何当断云根，掣碎雨师旆。居然见廓清，一使行者快。
雨夕二首
作者：黄衷
朝代：明

积雨昏秋暮，新寒薄曙衣。雁还随候至，客亦倦时归。力淡堪垂橐，追前合佩韦。最怜羊仲坞，相对掩荆扉。风缓纤纤整，更寒浙浙长。色生金橘润，愁淡木犀芳。遐瞩嫌衰谢，孤怀信渺茫。娟娟公子兴，摇落复山乡。
雨夕二首·其一
作者：黄衷
朝代：明

积雨昏秋暮，新寒薄曙衣。雁还随候至，客亦倦时归。力淡堪垂橐，追前合佩韦。最怜羊仲坞，相对掩荆扉。
雨夕二首·其二
作者：黄衷
朝代：明

风缓纤纤整，更寒浙浙长。色生金橘润，愁淡木犀芳。遐瞩嫌衰谢，孤怀信渺茫。娟娟公子兴，摇落复山乡。
雨夜
作者：黄衷
朝代：明

寒光应逗古梅枝，声入虚窗一枕攲。病叟岂堪沾湿早，閒人何限望晴时。江山未息投戈恨，书剑空深铸砚悲。漏尽鸡号犹不寐，诘朝元有野僧期。
雨至
作者：黄衷
朝代：明

一觞谁把酹先农，化却甘霖偏四封。灵石翩翩皆舞燕，玄云霭霭尽从龙。抛书且助山翁喜，荷畚宁求野客踪。爽气入帏春梦稳，不妨人讶是衰慵。
雪
作者：黄衷
朝代：明

冬气嫌恒燠，玄冥似力争。排林风阵猛，走砌雪珠明。冻偪山犍老，狂知市犬惊。儿童誇暂见，贮掌弄琼英。
雪中经王粲楼
作者：黄衷
朝代：明

城上崇楼晚，荆南积雪天。苍生阻饥后，白野泬漻边。世路遭时短，才华与赋宣。胡鹰九霄思，矫翼臂鞲前。
雪儿歌
作者：黄衷
朝代：明

北地佳人首燕赵，秪解慵歌复娇笑。菱花自许雪儿殊，聪慧天然动轻妙。十四青丝覆远山，十五城中象雾鬟。十六妆成看不足，芙蓉初绽碧塘湾。英年矫矫江南子，词价偏翔洛阳纸。明珠传意梦方谐，誓尽婵娟护衣被。细步纤纤宴曲房，细君含笑赠添妆。亲教乐府诗千韵，貌得宫袍鹭一双。不堪团扇迎秋早，素馨花发芳魂渺。罗襦惨淡葳蕤光，香囊零落交州草。昭阳鬼影立象床，五枝灯燄摇荒凉。徒令汉史称神武，犹抱西风角枕伤。
雪晴和程侍御
作者：黄衷
朝代：明

萧萧平野散荒烟，微旭将升雪后天。下食饥鹰飏草际，呼晴灵鹊掠车前。迢遥诗画江山贶，倏忽寒暄造化权。已分驰驱从所适，未堪长路况衰年。
雷
作者：黄衷
朝代：明

始岁辰逢四，风雷动夜寒。榻虚衾较薄，室暗炬嫌残。刁斗严更转，香筒旧梦阑。羊占传往事，衰息谩长叹。
青虫
作者：黄衷
朝代：明

么么粘着短墙幽，群动营营一掉头。日出化为蝴蝶舞，前身疑汝是庄周。
青青河畔草
作者：黄衷
朝代：明

青青河畔草，迟迟万里道。道远苦多岐，感忆心已懤。驱马齧霜荄，结筏泛黄潦。狼居誓必封，龙堆期一扫。马牛风不及，谁为寄安好。幸抑金玉怀，飞鬒蓬花早。
靖夷赠蔡半洲
作者：黄衷
朝代：明

礼极分符重，星随画壤明。鬼神窥将略，山斗俨儒荣。令肃鲸鲵窟，功收虎豹城。铁舟馀旧迹，铜柱契前盟。笑鲜雄酋组，言韬武士缨。来同光帝德，休战播天声。伐大心弥小，怀虚宠不惊。台端姑总宪，位正允孤卿。家庆芝英丽，亲筵豸綵呈。况闻南海曲，嘉谷答生成。
韩祠
作者：黄衷
朝代：明

青史鸿名泰岳高，品题不但称诗豪。平津道远三书罢，古赋词华二鸟遭。自有神明扶信义，不烦泷吏诉波涛。陇西门下诚何意，滴酒丛祠感鬓毛。
韶阳诸山和唐士絅
作者：黄衷
朝代：明

端居有素赏，适远无可欲。忽见韶阳山，徙倚负初旭。临胜辄改容，缓带不遑束。乃知石丈奇，遐心委幽独。楚人誇九疑，越客谈天目。胡为混尘埃，吾方怨亭毒。宛尔鸾鹄翔，瞥若熊豹伏。又如矢心人，附耳相申告。谁能荫芳茅，勿使风雨触。何必桃花源，胡麻此中熟。
韶音洞
作者：黄衷
朝代：明

北城馀半里，漓水赴青林。㟏岈混沌窍，窈窕剧幽㞥。仄闻帝虞氏，赤虬时幸临。涕花暗苍竹，九疑悲更深。我来值秋杪，风日淡以阴。桐树向萧爽，龙唇寒不吟。散步下侧径，庙貌倚凄霃。门铺桂子落，凉云闭晴阴。周王后骏迹，应在他山岑。端委复再拜，悠悠江汉心。
顾考功母宜人哀词
作者：黄衷
朝代：明

凉风起天末，游子在万里。遥遥圭组怀，岂不眷衰齿。昨梦拜北堂，念子曷归止。手把白玉玦，感之泪盈眦。今朝黄耳来，家书相报示。初日惨不晖，仓惶见天圯。百年抱长恸，哀怨从兹始。
题东田竹冈先陇
作者：黄衷
朝代：明

十里风烟岁欲侵，万家城邑昼阴阴。青鸟卜世宁非验，闻道龙材已满林。
题乔正郎贞节卷
作者：黄衷
朝代：明

四十馀年锁镜尘，剪鬟长誓结缡人。岂无小鸟填波恨，信有寒崖化石身。寿域柸分霞帔煖，家园花放板舆春。贤郎同省多豪俊，谁似当时末座宾。
题于石图
作者：黄衷
朝代：明

倚屏蕉扇冷，拂黛竹茎疏。浩气蒸云遍，寒声战雨初。贞含幽士抱，静惬野人居。不是池台品，无劳甲乙书。
题光泽卷三首 其一 博文堂
作者：黄衷
朝代：明

奂构贤王邸，高颜孝庙书。董帷深閤夜，郑草细阶除。挥洒雄篇富，周旋约礼馀。国人钦令德，堂下少长裾。
题光泽卷三首 其三 止庵
作者：黄衷
朝代：明

不倚分茅重，居然儒素风。常师老氏外，取善孔门中。树静盘根古，波澄鉴物空。美哉斋榜义，带砺与天同。
题光泽卷三首 其二 红梅图
作者：黄衷
朝代：明

梁园无此种，上苑几年移。独抱冰霜骨，休誇粉腻姿。春风吹蕊蒂，绛雪缀繁枝。写向王孙赠，能深玉叶思。
题光泽卷三首·博文堂
作者：黄衷
朝代：明

奂构贤王邸，高颜孝庙书。董帷深閤夜，郑草细阶除。挥洒雄篇富，周旋约礼馀。国人钦令德，堂下少长裾。梁园无此种，上苑几年移。独抱冰霜骨，休誇粉腻姿。春风吹蕊蒂，绛雪缀繁枝。写向王孙赠，能深玉叶思。不倚分茅重，居然儒素风。常师老氏外，取善孔门中。树静盘根古，波澄鉴物空。美哉斋榜义，带砺与天同。
题徐侍御昭德录
作者：黄衷
朝代：明

赤霞黄石想丰神，贲典仍华谢俗身。八十莺花馀戏剧，三千礼乐自陶甄。人间桑梓蜀威远，梦里江湖楚寿春。骢马风声满南国，堂封回首重嶙峋。
题朱升之琴鹤遗音卷
作者：黄衷
朝代：明

断纹掩抑浮云轻，临霞繊吭十二鸣。青皇振蛰水龙泣，雕虎啸壑回飙生。高山峨峨带寒日，广陵妙散谱不出。崆峒仙骨沦金精，烟交雾净疑毛质。世徂神物亦乘化，划然惊耳千风下。谁令清绪播人寰，考亭壮岁功名大。
题李水部月殿秋香卷
作者：黄衷
朝代：明

万里桐风吹素天，清虚楼閤澹娟娟。人间谩爱凉如水，枕上空疑夜是年。兔影斜涵丹桂陌，鸾声细落白榆烟。晚来斗帐寒香透，只恐萧郎骨已仙。
题李源书院
作者：黄衷
朝代：明

引涧栽花逐路新，东风篱落逗酣春。天鸡惯狎谈玄客，山犬长迎问字人。绛帐生徒闲爵里，紫阳灯火旧比邻。故家三万牙签轴，莫等悠悠纸上尘。
题李都阃履历七首 其一 威宁堡
作者：黄衷
朝代：明

金牌手上晃龙沙，垂佩当轩付虎牙。只有矢心如皦日，胡尘未灭不为家。
题李都阃履历七首 其七 武举
作者：黄衷
朝代：明

平原飞鞚截晴烟，杨叶纤纤百发全。圯下何年闻计略，散关风日好扬鞭。
题李都阃履历七首 其三 马耳山
作者：黄衷
朝代：明

三时烽火近关秋，马耳山前小队游。面缚胡儿称可汗，却教擎剑导鸣驺。
题李都阃履历七首 其二 野狐庄
作者：黄衷
朝代：明

雕弧月满马如风，勇气争将贯日虹。鸣镝一声传虏首，不须重道二师功。
题李都阃履历七首 其五 大帽山
作者：黄衷
朝代：明

飞崖绝嶂控群山，气尽南军不敢攀。却笑溪蛮如□玃，岂知悬命彀黄间。
题李都阃履历七首 其六 姚源洞
作者：黄衷
朝代：明

十里黄埃羽骑来，中宵飞逻栅门开。鸣笳拥彻元戎帐，报是生擒浩八回。
题李都阃履历七首 其四 沙县
作者：黄衷
朝代：明

家家县磬逐红巾，杀气遥侵二月春。一夜将军传□到，凯歌才散稻花新。
题李都阃履历七首·威宁堡
作者：黄衷
朝代：明

金牌手上晃龙沙，垂佩当轩付虎牙。只有矢心如皦日，胡尘未灭不为家。雕弧月满马如风，勇气争将贯日虹。鸣镝一声传虏首，不须重道二师功。三时烽火近关秋，马耳山前小队游。面缚胡儿称可汗，却教擎剑导鸣驺。家家县磬逐红巾，杀气遥侵二月春。一夜将军传□到，凯歌才散稻花新。飞崖绝嶂控群山，气尽南军不敢攀。却笑溪蛮如□玃，岂知悬命彀黄间。十里黄埃羽骑来，中宵飞逻栅门开。鸣笳拥彻元戎帐，报是生擒浩八回。平原飞鞚截晴烟，杨叶纤纤百发全。圯下何年闻计略，散关风日好扬鞭。
题杨梅卷
作者：黄衷
朝代：明

紫腴青润茧光流，尚忆包山是故丘。日暖砂腾勾漏晓，月华珠弄甓湖秋。文园病渴功堪录，泽国苞芳实已收。从道荔枝恩尔许，当时空上翠钗头。
题画松
作者：黄衷
朝代：明

竦壑盘云泰岳东，直披纤秒认青铜。天河冻裂如飞练，却倚虬髯殿北风。
题苏碧厓渔樵问答图
作者：黄衷
朝代：明
体裁：古风

太古识奇逸，厥惟渔与樵。溪山此邂逅，款语递昏朝。问樵从何来，神山道迢迢。屈指数五岳，掌上扬峦㟽。钝斧格熊豹，肯问猲与獢。扶桑讵足采，邓林几回凋。烟霞饱素癖，攲枕调山魈。闻君樵风远，谱陈渔乐饶。群溟泳九有，天池剧逍遥。举网罩明月，星辰纷荡摇。灵鰌毙巨壑，彗孛应层霄。蚌蛤自么族，弦望占盈枵。吾方證玄化，谁云慕鲿鲦。公乎珍此本，胜社知何朝。闲堂对盘薄，颢气浮纤绡。謦欬宛历耳，眉须宛仙标。林姿澹转媚，欻见祛烦歊。毋庸浪开箧，燕石争琼瑶。
题苏碧厓渔樵问答图
作者：黄衷
朝代：明

太古识奇逸，厥惟渔与樵。溪山此邂逅，款语递昏朝。问樵从何来，神山道迢迢。屈指数五岳，掌上扬峦㟽。钝斧格熊豹，肯问猲与獢。扶桑讵足采，邓林几回凋。烟霞饱素癖，攲枕调山魈。闻君樵风远，谱陈渔乐饶。群溟泳九有，天池剧逍遥。举网罩明月，星辰纷荡摇。灵鳅毙巨壑，彗孛应层霄。蚌蛤自么族，弦望占盈枵。吾方證玄化，谁云慕鲿鲦。公乎珍此本，胜社知何朝。闲堂对盘薄，颢气浮纤绡。謦欬宛历耳，眉须宛仙标。林姿澹转媚，欻见祛烦歊。毋庸浪开箧，燕石争琼瑶。
题蟠桃喜燕图寿刘梅国
作者：黄衷
朝代：明

上界方壶閟，蟠桃翠海津。根株深九地，花实叠千春。灵樾依歌凤，玄蹊纵扰麟。自随王母驭，尽□汉筵珍。鼎剂收霞散，枰嬉博玉尘。似闻清浅日，长际寿昌辰。灏气沦华夏，穹阶殖甫申。至今梅岭表，谁复棘卿伦。越俗时评雅，升堂韵格新。三州均控扼，七业总儒绅。兴薄庐山赋，怀兼铁汉真。孤风齐斗岳，晚意付松筠。轩盖追贤里，耆英照古人。诒谋燕翼远，送喜鹊声频。适国嫌携杖，专工笑斫轮。不妨加璧至，拟听抑诗陈。东海宜杯酌，南山即主宾。期颐浑未艾，那羡五朝臣。
题野舫送周医士
作者：黄衷
朝代：明

明月清歌独扣舷，溪桥曾见一帆悬。渡头人静暂横浦，箕尾星高旧济川。爆竹声催分岁酒，腊梅花放到家天。定知金匕多灵品，幸寄黄湾钓石边。
题风木卷
作者：黄衷
朝代：明

芳华长奉板舆同，宛宛音容尚眼中。义范不违闻礼训，令仪真有听鸡风。漆灯夜闭玄堂寂，餗鼎时思燕寝丰。世上郎君仍将印，羽林誇是丈夫雄。
题高吾院长特恩堂
作者：黄衷
朝代：明

桃花流水绕斯干，曾上元龙旧肯堂。日月共悬天上语，风云重殿楚东方。自堪国士酬知遇，定与邦人作典章。家庆不妨繁复纪，凤毛千仞会飞翔。
风逆
作者：黄衷
朝代：明

襄阳距鄂渚，七日下江程。北客乘风便，南船与浪争。孤蓬寒火淡，百丈古堤横。迟疾终相倚，吾方达此生。
飞来寺
作者：黄衷
朝代：明

谁拓人天境，青莲此地生。大千分世界，小劫变年庚。鹏奋垂天翼，龙腾渡海程。云岩栖殿阁，飞涧绕檐楹。峡口猕儿戏，山腰鹿女行。慈云升有态，花雨散无声。齐磬群峰应，禅灯独夜明。情知鱼自乐，目断雁孤征。俄顷心弥远，沉冥物故轻。问予何住着，回首五仙城。
飞鸿亭盆池千叶莲开孤艳可玩赏以小句
作者：黄衷
朝代：明

贪看蒸霞艳，堪餐滴露芳。低飞防燕蹴，旅至恼蜂狂。剪缬千披蕊，凝脂独缀房。并头人共惜，谁道野鸳鸯。
食樱桃
作者：黄衷
朝代：明

南中曾载御，楚泽近相看。爽口宁虞热，残春尚带酸。兴深青箬笠，恩远赤瑛盘。两树西林雨，垂垂实向丹。
食红梅
作者：黄衷
朝代：明

错落青林摘火珠，牙根滋味厌甘腴。瓦盆可共无朱老，付与寒山返哺乌。
饮坡山独笑亭
作者：黄衷
朝代：明

数家庄上三年别，此日重过兴复深。池暖罩鱼初入馔，亭阴栽竹欲分林。游蜂晚集衙回课，鸣鹤时闻子和音。绕社菜花黄蝶舞，扶桑篱落忆行吟。
饮邓沃泉宅兼辱赠篇次韵奉酬
作者：黄衷
朝代：明

江上归缨振素埃，钓矶寒水绿如苔。莺花依钓诗邮近，凫藻无穷野棹开。南陆日华催小至，东家风韵忆重来。何堪更尽投壶兴，黄菊当樽咏有莱。
马金镇
作者：黄衷
朝代：明

赤鸠声急曙光斜，久客逢山梦亦赊。雉纛亭亭清道雨，熊车款款浅溪花。僧依白社还芟麦，人逐红巾未奠家。幕下更咨深入计，不妨云鸟驻前沙。
马鞍岭雨中和张合溪
作者：黄衷
朝代：明

盘空还壮楚关赊，罗立诸峰似建牙。元气荡浮神却寂，悬流奔注势容遮。望迷去马厓根转，寒薄行幨雨脚斜。山鸟莫啼泥滑滑，远游人惯动长嗟。
马龙馆夜坐
作者：黄衷
朝代：明

吏休重院静，万马宿孤城。树古风声远，山高夜气清。修程看月晕，久坐继松明。乡思悠悠地，当关报转更。
驯鹿篇
作者：黄衷
朝代：明

暖食夭夭涧边草，寒食畇畇亩中稻。气闲性逸致食谁，无乃园夫与田老。食人之食解人意，呈瑞衔花说仙岛。变苍为白记千年，作颂陈图贻寿考。腾麛戏牝亦自适，伎伎牲牲炫文藻。呼来喝去足调笑，仰首呦呦向晴昊。我今哀汝狎且驯，始为玩物终杀身。大地无处无松筠，何不自牧南山春。
高千兵歌
作者：黄衷
朝代：明

苍梧将军豪且清，司马府中新策名。寿翁矍跞秘韬略，将军耳后雄风生。太丘堂上初识君，夺槊调弓冠羽林。龙鳞锁甲欺青镜，马首樊缨络紫金。南中密堠方传箭，幕下兵机少奇变。土官突骑驾浮云，山徭毒砮藏深堑。安得快剑如清冰，宝精耀日光棱棱。控此强黠纵横行，将军为我为先登。
高吾得孙有作识喜次韵奉贺
作者：黄衷
朝代：明

佳色经时弥近郭，异声前夜彻高邻。喜浮綵笔诗能细，春逗瑶觞酒欲频。芸馆会增风宪额，珠庭殊逼凤毛真。老予不比寻常贺，添一年家世讲亲。
高吾院长寄惠仪礼
作者：黄衷
朝代：明

制作仍匡辅，隆平业故尊。遗编窥品节，流涕忆精魂。灵鸟墟周甸，游麟吊鲁门。太丘吾所畏，此道雅应存。
鬼叫滩和东桥
作者：黄衷
朝代：明

危石悬蜗角，融泥散鹭踪。驶帆争骋骥，荒壁闭游龙。白浪馀奔突，黄头尽折冲。安流何处所，吾欲寄疏慵。
鱼梁
作者：黄衷
朝代：明

截浦情兹费，悬虹势渐攲。滥觞疑网罟，结构想樊篱。鱍剌鳞难纵，骧腾首讵垂。詹何堪共老，直钓旧曾施。
鱼洞驿别维新
作者：黄衷
朝代：明

四载孤踪万里同，便如名玉照葭丛。薇花共忆迟迟日，鸿翼分飞款款风。恋旧情知尘世外，著书心到古人中。最嫌鱼洞沙头月，掩映肩舆榉柳东。
鲸海波平
作者：黄衷
朝代：明

远舶乘南岛，方夷犯国程。天王正神圣，廉使且忠贞。走檄馀艎集，挥戈落日明。射波鱼眼暗，冲雾蜃楼倾。肯以黄犀贵，仍知白雉轻。无劳揭铜柱，所庆答苍生。
鳌峰寺饯饮谢骆任之
作者：黄衷
朝代：明

持檄经秋催鹢舫，疏筵几日借僧轩。风云岐路犹南北，灯火比邻已子孙。竹叶杯深山上局，蓼花潮到寺前村。要知楚泽青兰月，只有怀君不可言。
鸠巢醝台乳白雏二驯扰可玩作瑞鸠歌
作者：黄衷
朝代：明

闽中醝台昼如水，台畔荔丛光薿薿。七子巢昏雨脚斜，两片天山雪花起。耿耿西沦太白精，寒林弄日试春鸣。素鸾且莫妒颜色，舂锄琐细鱼梁横。江南书客弁伊骐，晨风吹鬓数茎丝。临淮孝子鹄头诏，勿逐金钩变化为。
鸦关
作者：黄衷
朝代：明

峻极青冥鸟迹疏，征舆动处碧云扶。敢言老大孤怀减，曾记英雄百战馀。永叔庐山堪小赋，谪仙蜀道谩长吁。千年圣化浑无外，傍崄何劳仗一夫。
鸬鹚
作者：黄衷
朝代：明

散立晚何适，低飞性自便。趁鱼浮峡静，逐鹭戏涡旋。去住溪翁物，征科水户钱。闲怀因汝动，欲上曲江船。
鸲鹄
作者：黄衷
朝代：明

两两低飞趁曙晴，闲庭娇唤竹风轻。祇应惯见司空客，解语琵琶别调声。
鹿鸣倡和二首
作者：黄衷
朝代：明

清时词赋总悬科，五色真看剪胜罗。才是西周升里选，道从南纪戢民讹。歌回俎上韶薰远，秋满人间桂月多。笑认当年鲲化处，海风吹浪拍天河。谩以荣途羡特科，圣朝贤俊各蒐罗。文章嘉祐今还变，名价司空旧不讹。苍棘盘云秋夜杳，皓珠呈月霁烟多。登明况是澄清手，吾道端凭挽注河。
鹿鸣倡和二首·其一
作者：黄衷
朝代：明

清时词赋总悬科，五色真看剪胜罗。才是西周升里选，道从南纪戢民讹。歌回俎上韶薰远，秋满人间桂月多。笑认当年鲲化处，海风吹浪拍天河。
鹿鸣倡和二首·其二
作者：黄衷
朝代：明

谩以荣途羡特科，圣朝贤俊各蒐罗。文章嘉祐今还变，名价司空旧不讹。苍棘盘云秋夜杳，皓珠呈月霁烟多。登明况是澄清手，吾道端凭挽注河。
麾侄献状元红菊诗以贻之
作者：黄衷
朝代：明

云路龙头宠最荣，幽花犹自擅嘉名。老予一笑浑忘却，为爱传芳与后生。
黄湾
作者：黄衷
朝代：明

挂席终朝绝市諠，东洲墟落似东屯。蒹葭旧认扶胥口，风雨遥连甲子门。鳌屿嵾嵯疑少海，蜃楼明灭失孤村。少年茶灶豪游处，独恨玄虚赋未论。
黄精
作者：黄衷
朝代：明

楚山春雪里，山户斸黄精。法制仙经录，王羞下土情。药魂招不返，病骨若为轻。腾化何多术，吾嗟草木生。
黄菊
作者：黄衷
朝代：明

绕砌开应遍，相看思故遐。迎飔香更古，裛露色偏华。懒命尊前侣，仍怀海上家。强将金比况，端觉世情差。
黎以德送盆植酴醾
作者：黄衷
朝代：明

借誉因名酒，裁芳倩妙工。蔟条浓淡绿，吐萼浅深红。艳夺芙蓉日，香传芍药风。雾中妨老眼，擎向草堂东。
黑白猫
作者：黄衷
朝代：明

狸奴传惠市林中，粉墨无烦倩画工。书阁清尘蹲玉虎，绮疏晴雾戏玄熊。晨供肯厌豚肝薄，夜动应知鼠穴空。总付狂翁闲料理，世情多少未收功。
鼓山限韵一首
作者：黄衷
朝代：明

立马长松傍午原，仍看青霭逗云根。钟声细认林端梵，草色平连石上樽。泉迸灵源萦古涧，茗酣春味破新园。兹游况是初晴后，徙倚天风瞰海门。
龙南女
作者：黄衷
朝代：明

龙南女儿花似稀，生年十八没重围。红颜不为红巾死，夜跨斑骓间道归。
龙头岭
作者：黄衷
朝代：明

龙头岭上鬼火青，虎榜山前昼晦暝。小妇江边号欲绝，郎君被杀祭狼星。
龙头竹杖歌
作者：黄衷
朝代：明

龙头之竹托根深，太和福地苍崖阴。五风十雨足喷薄，妙乃百节全坚心。南岩大仙雅秘惜，一赠便觉无□□。□云金箓记尺度，晦冥出入群邪辟。怖邪迂癖□□□，时参几格如嘉傧。私怀每计示崇奖，镂铭愿□□工韵。君不见太乙真人夜下世，青藜柱到传经地。又不见涪翁筇竹枝，驱虎穷山独行路，眼底赤虬须鬣具。嗟乎，变化吾不知其处。
龙里馆牡丹未开戏咏
作者：黄衷
朝代：明

芳苞戢戢日迟迟，绝徼谁移富贵姿。倚遍曲栏心自语，看花须看未开时。
龙门驿
作者：黄衷
朝代：明

西去江程此暂淹，篁间落落见穷檐。千山暑雨方行役，六月烽烟未解严。荣路畏途谁自解，风晨花日几能兼。家园望里吾将老，信有灵龟不可占。
�獠
作者：黄衷
朝代：明
体裁：七言律诗

刀镰到处只随身，夫妇同耕上垄春。宁野岂非缘习俗，痴愚应未丧真淳。鸡翰插鬓山经略，鸟道为家木客亲。干羽两阶曾不见，吾皇神圣古无伦。
市桥春涨
作者：黄裳
朝代：明

送春骤雨若倾盆，霁晓漫漫潦涨翻。自愧未穷观水术，石阑徙倚到黄昏。
觉华烟雨
作者：黄裳
朝代：明

丛林幽寂枕江隈，烟雨濛濛昼不开。过客不知兰若处，但闻钟磬数声来。
采蕨诗
作者：黄裳
朝代：明
体裁：古风

皇天养民山有蕨，蕨根有粉民争掘。朝掘暮掘山欲崩，救死岂知筋力竭。明朝重担向溪浒，濯彼清泠去泥土。夫舂妇滤呼儿炊，饥腹虽充不胜苦。棠阴诸公知不知，朝夕思餐醲与肥。赈饥无策未足怪，胡忍剥我民膏脂。嗟予忝为斯邑宰，致民多饥颡生泚。但愿皇天怜尔苦，五日一风十日雨。雨顺风调五谷登，蕨根满山长不取。
南阁病中兼寄黄玄之
作者：黄褧
朝代：明

水市南头昼掩扉，衰容垂柳共依依。雁来高阁春归尽，雀下闲门客过稀。对酒花枝怜独卧，盍簪芳草念多违。凭君为问清吟处，何日相从赋《采薇》。
客夜（《诗删》作郑起）
作者：黄褧
朝代：明

西风萧萧木叶稀，秋深作客何时归。城头月出照击柝，江上露白催捣衣。雁鸿附书远莫致，鸟鹊绕树还惊飞。三更不眠欲起舞，跃马卧龙谁是非。
秋夕寄怀异上人
作者：黄褧
朝代：明
体裁：七言律诗

老僧住处沃州山，杖锡□时独往还。身寄野云浮世上，心随海月到人间。草堂夜永禅俱寂，竹院秋深鹤与闲。更忆翻经双树下，衲衣应染石苔斑。
十三山
作者：黄襄
朝代：明
体裁：五言律诗

怪石形如削，崚嶒势转雄。洞深常带雨，岩曲远含风。睥睨一相似，嵯峨各不同。自能宽眼界，何用蹑崆峒。
题江贯道长江图
作者：黄观
朝代：明
体裁：古风

离离众树深，霭霭孤云碧。山色望难穷，江流浩无极。渔歌远渚昏，鸟下平芜夕。惆怅涉风波，扁舟何处客。
定山山居
作者：黄觉
朝代：明

曲径危桥小结村，梅花成列竹生孙。只嫌地僻无书借，还恨诗成少客论。安得湖山对备席，不妨风雨夜开尊。今年港水如何阔，但驾扁舟直到门。
题凤埕八景 其一 东环金石景
作者：黄诏
朝代：明

顾瞻日出冈之东，赤光电烁涵金红。谁致赭糖同粪土，天教瓜子作崆峒。秋阳烁以真陶冶，涨海陶成卧紫龙。百鍊归来未昏黑，还须坡老辟双峰。
题凤埕八景 其七 岗气旋清景
作者：黄诏
朝代：明

自谪昌黎到海滨，振经消息岳河新。村希青草休烧火，山咸黄茅不避人。坤辟民生无夭折，风还海俗有精神。如今邹鲁中原地，不是当时五岭民。
题凤埕八景 其三 西扃虎屿景
作者：黄诏
朝代：明

耽耽双兽出林形，浮渡湾门内地凭。风撼潮头须吻白，月升海底爪牙明。舟无蹈尾知常避，人惯如毛探不惊。长啸海天文炳隐，咆哮谁道食盐声。
题凤埕八景 其二 南带玉砂景
作者：黄诏
朝代：明

玉种移来到海□，天然佳案在村前。高秋入眼飞琼屑，盛夏汤蹄飏璧烟。午夜月明满彀见，三春雨浣玷瑕鲜。门庭白面多和璞，得遇相知价倍偿。
题凤埕八景 其五 古峰插斗景
作者：黄诏
朝代：明

卓卓凌云势迫空，孤高不与众峰同。尖挥风雨魅星外，顶入东南斗柄中。近视高牙开大纛，远瞻臣阙倚崆峒。一枝千古斯文笔，留写封章献九重。
题凤埕八景 其八 榕阴积翠景
作者：黄诏
朝代：明

乔木阴森聚国族，风韵依稀不记年。憩暑影明檠翠盖，印沙叶冗步青钱。栖柯鸟隐窥蝉噪，敲石残棋听鹤眠。出地云根当欹枕，羲皇人醉日中天。
题凤埕八景 其六 碧海连天景
作者：黄诏
朝代：明

观水东南到海滨，波澜万颂渺无边。祝融一怒山翻雪，飓母初呈浪拍天。日落鱼龙腾雾涌，夜沉星斗弄波妍。五湖纵阔难为水，笑却精衔与血鞭。
题凤埕八景 其四 北枕鸿山景
作者：黄诏
朝代：明

屏帐重重气势鸿，昆崙未上眼眶中。尧封保障方如扆，禹迹刊随弯似弓。凤嘴有声羞煮海，壶山没石谩回风。瀛洲东顾漳南路，北面维藩第一功。
题凤埕八景·东环金石景
作者：黄诏
朝代：明

顾瞻日出冈之东，赤光电烁涵金红。谁致赭糖同粪土，天教瓜子作崆峒。秋阳烁以真陶冶，涨海陶成卧紫龙。百鍊归来未昏黑，还须坡老辟双峰。耽耽双兽出林形，浮渡湾门内地凭。风撼潮头须吻白，月升海底爪牙明。舟无蹈尾知常避，人惯如毛探不惊。长啸海天文炳隐，咆哮谁道食盐声。屏帐重重气势鸿，昆崙未上眼眶中。尧封保障方如扆，禹迹刊随弯似弓。凤嘴有声羞煮海，壶山没石谩回风。瀛洲东顾漳南路，北面维藩第一功。卓卓凌云势迫空，孤高不与众峰同。尖挥风雨魅星外，顶入东南斗柄中。近视高牙开大纛，远瞻臣阙倚崆峒。一枝千古斯文笔，留写封章献九重。观水东南到海滨，波澜万颂渺无边。祝融一怒山翻雪，飓母初呈浪拍天。日落鱼龙腾雾涌，夜沉星斗弄波妍。五湖纵阔难为水，笑却精衔与血鞭。自谪昌黎到海滨，振经消息岳河新。村希青草休烧火，山咸黄茅不避人。坤辟民生无夭折，风还海俗有精神。如今邹鲁中原地，不是当时五岭民。乔木阴森聚国族，风韵依稀不记年。憩暑影明檠翠盖，印沙叶冗步青钱。栖柯鸟隐窥蝉噪，敲石残棋听鹤眠。出地云根当欹枕，羲皇人醉日中天。
中山怀古诗
作者：黄谏
朝代：明
体裁：七言律诗

闻说中山有废宫，靖王曾此受茅封。滱河水结琉璃色，恒岳云开翡翠峰。宝塔依然留夕照，平山何处觅仙踪。感怀不尽凄凉兴，忽听招提起暮钟。
五杂俎
作者：黄谏
朝代：明

五杂俎，乖空霓。往复还，武陵溪。不得已，守空闺。五杂俎，锦回文。往复还，戍边军。不得已，要和亲。
五杂俎·其一
作者：黄谏
朝代：明

五杂俎，乖空霓。往复还，武陵溪。不得已，守空闺。
五杂俎·其二
作者：黄谏
朝代：明

五杂俎，锦回文。往复还，戍边军。不得已，要和亲。
五泉
作者：黄谏
朝代：明
体裁：七言律诗

水绕禅林左右连，萧萧古木带寒烟。共誇城外新兰若，自是人间小洞天。僧住上方如罨画，雨馀下土应丰年。明朝再拟同游赏，竹里行厨引涧泉。
从军行三首
作者：黄谏
朝代：明

万里塞边城，年年拥重兵。秋风鸣铁骑，落日照旄旌。白骨苍烟晚，黄云塞草秋。貂蝉虽足贵，闻说出兜鍪。晚云添杀气，夜角送边愁。年少轻生者，于今已拜侯。
从军行三首·其一
作者：黄谏
朝代：明

万里塞边城，年年拥重兵。秋风鸣铁骑，落日照旄旌。
从军行三首·其三
作者：黄谏
朝代：明

晚云添杀气，夜角送边愁。年少轻生者，于今已拜侯。
从军行三首·其二
作者：黄谏
朝代：明

白骨苍烟晚，黄云塞草秋。貂蝉虽足贵，闻说出兜鍪。
公子行
作者：黄谏
朝代：明

白马谁家郎，据鞍索尝酒。笑指青楼边，欲访章台柳。佳人坐楼头，鸣筝声更和。千金买一笑，浮生能几何。
军中五更转
作者：黄谏
朝代：明

一更人已静，月出上营门。休嗟铁衣冷，赢得锦袍温。二更风色冷，警柝声不歇。荷戈夜未暝，坐看帐前月。三更更漏永，起舞发长叹。试拭鸊鹈膏，剩教剑光烂。四更霜已下，长啸一声秋。冷光惨马色，寒气肃貂裘。五更星半稀，营中鼓角悲。仰天试长吁，吐作横空霓。
华林寺
作者：黄谏
朝代：明
体裁：七言律诗

缥缈莲花紫翠重，眼前风景望难穷。疏钟声送苍烟外，古鼎香飘宝殿中。云暗高松藏宿鸟，雨馀涧底饮长虹。诗人心地清如水，吟罢凉飙月满空。
古别离
作者：黄谏
朝代：明

忆初结发时，期与同百年。讵料万里别，信音何缈然。欲化山头石，望望双眸穿。徒劳清夜魂，时时到君边。欢娱宛如昨，谐于指下弦。晨鸡遽惊起，空使涕泪涟。拥衾发长吁，斜月窥窗前。
君马黄
作者：黄谏
朝代：明

君马黄，臣马赭，两马相驰在郊野。赭马汗血犹未乾，黄马精神宛如画。黄赭格骨亦相类，要使成功重当世。迢迢玉塞边尘稀，谁识沙场辛苦时。
宛转歌
作者：黄谏
朝代：明

月已高天，寒酒易销。银缸频自剔，玉枕为谁调。歌宛转，宛转清且怨。有泪恨偏多，无眠思还乱。夜已半，云静星河烂。宝鸭夜凉消，铜龙寒漏断。歌宛转，宛转怨且长。相思江水远，夜夜那得忘。
将进酒
作者：黄谏
朝代：明

将进酒，歌莫停。人生不满百，酒尽还须倾。吁嗟世事只如此，常醉何须誇独醒。君不见东家有酒不解饮，西邻碌碌劳此生。何如刘伶终日醉，千秋万古留其名。
巫山高
作者：黄谏
朝代：明

巫山高，夹青天。一叶扁舟通石罅，数行客泪落哀猿。蜿蜒绵亘百馀里，瑶姬封此知何年。朝云暮雨相往旋，朝朝暮暮阳台前。楚王何事来入梦，词客因之空浪传。巫山之灵尚未泯，至今云雨已渺然。峡中流水向东去，猿声夜夜闻江边。
战城南
作者：黄谏
朝代：明

战城南，天日惨，积骨如丘塞烟晚。轻身长剑觅封侯，万里胡为不生返。我军已战胜，彼军遂倾覆。忍使天寒闻鬼哭，全生无功空碌碌。
杨白花
作者：黄谏
朝代：明

杨白花，白如雪。狂风一夜起长秋，吹落江南踪已绝。漫天飘荡惹人情，落日清歌思未歇。
松山矿徒解散回中土感赋
作者：黄谏
朝代：明
体裁：古风

中原有芳树，日暮叶疏稀。风雨又飘落，根株苦无依。可怜茕茕鸟，忍与旧枝违。栖迟偃双羽，那知身是非。日久思故林，哀哀鸣且飞。沙场栖靡定，摇摇将欲归。鸿雁旋中泽，安得稻粱肥。暖汀育鸥鸟，饮啄自忘机。
自君之出矣
作者：黄谏
朝代：明

自君之出矣，迢递玉关西。思君心万里，陇树晓烟迷。自君之出矣，远戍向轮台。思君望征雁，不见帛书来。
荔支篇
作者：黄谦
朝代：明
体裁：古风

江南五月海气热，南国荔子垂堪折。袅袅溪风散麝香，冥冥山雨流猩血。飞楼清簟留众宾，屠羊贳酒酬芳辰。黄头奴摘登君席，四座果核难为邻。朱樱非贵，马乳非珍。顿令玉液生口角，何怪驿骑飞红尘。红尘赤日骊山路，天梯石栈年年度。但博玉环娇胜花，宁问丁夫汗如注。鸾旂西指愁远天，断肠回首各风烟。马嵬新魂忽寂灭，涪州旧树空骈鲜。君不见汴州艮岳花石冈，朝为游苑暮凄凉。
入峡书怀
作者：黄辉
朝代：明

华发还来炤玉溪，斑衣常是梦中啼。孱陵尺素何时到，家立相如客舍西。
别汝钝
作者：黄辉
朝代：明
体裁：五言绝句

使者分岐路，迢迢越五溪。一为孤凤唱，无复冷猿啼。
别汝钝二首
作者：黄辉
朝代：明

前路中年恶，残杯暗泪销。隔城今夜雨，江树万山遥。暂住依黄菊，重逢判白头。春明一杯酒，老尽汉宫秋。
别汝钝二首·其一
作者：黄辉
朝代：明

前路中年恶，残杯暗泪销。隔城今夜雨，江树万山遥。
别汝钝二首·其二
作者：黄辉
朝代：明

暂住依黄菊，重逢判白头。春明一杯酒，老尽汉宫秋。
发白沙驿登鬼愁岭望夷陵怀袁密修及诸子
作者：黄辉
朝代：明

清霜碜晨饭，户限即林麓。山夫拥兜子，踊跃轻跳鹿。丹碧委厓涧，空青引簝竹。路势本直下，迫窘翻成曲。有梯石斫膝，无梯石啮足。虚疑猿接臂，倒比蝇仰屋。舆橦人作䨑，悬我出深谷。千峰走芒屦，大乌纷北扑。旭影捩去吭，云翮怒相触。但见黄牛背，不见黄牛腹。俯睨一缕烟，昨夜曾托宿。不以朝岚重，犹可西陵目。美人遂河汉，言笑何时续。净侣良可欢，能无念余独。
发白沙驿登鬼愁岭望夷陵怀袁密修及诸子
作者：黄辉
朝代：明

清霜碜晨饭，户限即林麓。
山夫拥兜子，踊跃轻跳鹿。
丹碧委厓涧，空青引簝竹。
路势本直下，迫窘翻成曲。
有梯石斫膝，无梯石啮足。
虚疑猿接臂，倒比蝇仰屋。
舆橦人作纟互，悬我出深谷。
千峰走芒屦，大乌纷北扑。
旭影捩去吭，云翮怒相触。
但见黄牛背，不见黄牛腹。
俯睨一缕烟，昨夜曾托宿。
不以朝岚重，犹可西陵目。
美人遂河汉，言笑何时续。
净侣良可欢，能无念余独。
咏史
作者：黄辉
朝代：明

吾怜东方生，辟世金马门。滑稽时若诡，委蛇体自真。猥以龙变姿，而偶郭舍人。窃酒戏万乘，折简调平津。缪巧固无端，讽谏难悉闻。壮哉割肉手，何有瑶池春。濯衣紫海遥，长啸流清尘。岁星去几时，青蝇遽来臻。太息巫蛊冤，何用千秋伸。
安乐窝
作者：黄辉
朝代：明

兹山曾姓孙，公来复为邵。茅宇亦人群，远心豁茜峭。危坐二十年，阴阳恣翻校。用志疑于神，神者亦相劳。衣冠等韦编，从敝得灵造。忽于消息门，顿出混蒙窍。既了图南心，乃与公和笑。始信玄驹穴，饶有日月照。未来已成昨，万古空相吊。弄丸任真行，击壤从俗调。我来揽遗迹，沉冥想观妙。万有亦何思，乾坤本不耀。耳目尽系表，若为论太少。羲皇不离人，无言日相诏。幸谢执戟疲，可展床头好。吾亦爱吾窝，归与偶玄豹。
安乐窝
作者：黄辉
朝代：明

兹山曾姓孙，公来复为邵。
茅宇亦人群，远心豁蒨峭。
危坐二十年，阴阳恣翻校。
用志疑于神，神者亦相劳。
衣冠等韦编，从敝得灵造。
忽于消息门，顿出混蒙窍。
既了图南心，乃与公和笑。
始信玄驹穴，饶有日月照。
未来已成昨，万古空相吊。
弄丸任真行，击壤从俗调。
我来揽遗迹，沉冥想观妙。
万有亦何思，乾坤本不耀。
耳目尽系表，若为论太少。
羲皇不离人，无言日相诏。
幸谢执戟疲，可展床头好。
吾亦爱吾窝，归与偶玄豹。
寄嵩山何野鹤
作者：黄辉
朝代：明
体裁：五言排律

二室峰争秀，君栖第几重。岩归依虎迹，壑转断人踪。白石连云煮，黄精带雪舂。沾衣霞片片，绕户水溶溶。徙倚龙潭月，盘桓鹤观松。向平虽有约，咫尺眇相从。
巫夔道中杂歌四首
作者：黄辉
朝代：明

狂云也自学朝朝，老雪判春未肯销。鹰嘴啄成三角路，虎牙衔出半边桥。未曾五里已三溪，几许寒厓挂断霓。乱石累成春雪碓，断桥横作上天梯。星星冷炬拂云堆，夜踏偏桥半欲摧。人队似猿穿岭去，犬声如豹透林来。悬梯东折复西还，双磴斜开碧玉关。不雨不晴天着睡，冷云横出梦中山。
巫夔道中杂歌四首·其一
作者：黄辉
朝代：明

狂云也自学朝朝，老雪判春未肯销。鹰嘴啄成三角路，虎牙衔出半边桥。
巫夔道中杂歌四首·其三
作者：黄辉
朝代：明

星星冷炬拂云堆，夜踏偏桥半欲摧。人队似猿穿岭去，犬声如豹透林来。
巫夔道中杂歌四首·其二
作者：黄辉
朝代：明

未曾五里已三溪，几许寒厓挂断霓。乱石累成春雪碓，断桥横作上天梯。
巫夔道中杂歌四首·其四
作者：黄辉
朝代：明

悬梯东折复西还，双磴斜开碧玉关。不雨不晴天着睡，冷云横出梦中山。
巫山二首
作者：黄辉
朝代：明

摇落悲秋客，随风亦上台。如何千乘出，只为片云来。阳台花一片，落尽楚宫春。西家空作赋，原是梦中人。
巫山二首·其一
作者：黄辉
朝代：明

摇落悲秋客，随风亦上台。如何千乘出，只为片云来。
巫山二首·其二
作者：黄辉
朝代：明

阳台花一片，落尽楚宫春。西家空作赋，原是梦中人。
巫山界岭
作者：黄辉
朝代：明

野马荒前堠子开，天青独上客衣来。美人若有相思梦，云雨何曾隔楚台。
开化八景诗 其一 笠渚奇石
作者：黄辉
朝代：明

愿将踪迹寄沙汀，岂为阴晴肯乞灵。波撼不胜牵荇紫，岁深赢得长苔青。风流仅许渊明醉，磊落难供德裕醒。重念渔樵归去后，漫凭烟月认居停。
开化八景诗 其七 娱石返照
作者：黄辉
朝代：明

娱情石上坐相宜，领略余晖景更奇。叠叠远山横锦绣，层层清浪泛胭脂。烟笼晚树栖禽稳，彩漾归帆入港迟。莫笑野人凭眺久，暮霞零乱动幽思。
开化八景诗 其三 凤凰山花
作者：黄辉
朝代：明

河阳不必数繁华，空谷于今有异花。已学倩妆临涧壑，自余香艳带烟霞。投闲雅称幽人赏，避俗宁寻高士家。最是燕莺情寄好，松花梦里报蜂衙。
开化八景诗 其二 吴塘渔艇
作者：黄辉
朝代：明

绿蓑青笠钓丝寒，立尽船头岁月残。芦苇有缘栖泽国，江湖无梦到邯郸。一声欸乃风波险，几处歌声妇子欢。网得巨鳞沽浊酒，其求相慰蓼花滩。
开化八景诗 其五 石塘春涨
作者：黄辉
朝代：明

溪头冲急锁桥门，掩映晴川绿树村。日射水光翻石壁，卅行波面动山根。桃花雨后红潮涌，杨柳风前碧浪温。独羡矶边闲钓叟，每留鸥鹭伴晨昏。
开化八景诗 其八 银渚月出
作者：黄辉
朝代：明

新月涓涓影尚孤，渐移天际倩谁扶。片轮碾破秋千顷，永夜虚悬玉一壶。映渚易求丹桂种，沉波难觅水晶图。姮娥似念诗怀润，赠我清光满五湖。
开化八景诗 其六 军将积雪
作者：黄辉
朝代：明

彤云密布朔风吼，尽把琼英撒野皋。点缀乔松银作树，平铺寒谷玉为涛。寻梅但觉留香味，放鹤从何辨羽毛。只有山中高卧客，六花飞舞兴逾豪。
开化八景诗 其四 里山瀑布
作者：黄辉
朝代：明

不记潺湲几度秋，一泉泻出四山兜。穿沙屈曲淘金碛，触石纵横漱玉毬。瀑布谁能登峻岭，浣纱人岂过山沟。仙家信息宜珍重，莫遣飞花向外流。
开化八景诗·笠渚奇石
作者：黄辉
朝代：明

愿将踪迹寄沙汀，岂为阴晴肯乞灵。波撼不胜牵荇紫，岁深赢得长苔青。风流仅许渊明醉，磊落难供德裕醒。重念渔樵归去后，漫凭烟月认居停。绿蓑青笠钓丝寒，立尽船头岁月残。芦苇有缘栖泽国，江湖无梦到邯郸。一声欸乃风波险，几处歌声妇子欢。网得巨鳞沽浊酒，其求相慰蓼花滩。河阳不必数繁华，空谷于今有异花。已学倩妆临涧壑，自余香艳带烟霞。投闲雅称幽人赏，避俗宁寻高士家。最是燕莺情寄好，松花梦里报蜂衙。不记潺湲几度秋，一泉泻出四山兜。穿沙屈曲淘金碛，触石纵横漱玉毬。瀑布谁能登峻岭，浣纱人岂过山沟。仙家信息宜珍重，莫遣飞花向外流。溪头冲急锁桥门，掩映晴川绿树村。日射水光翻石壁，卅行波面动山根。桃花雨后红潮涌，杨柳风前碧浪温。独羡矶边闲钓叟，每留鸥鹭伴晨昏。彤云密布朔风吼，尽把琼英撒野皋。点缀乔松银作树，平铺寒谷玉为涛。寻梅但觉留香味，放鹤从何辨羽毛。只有山中高卧客，六花飞舞兴逾豪。娱情石上坐相宜，领略余晖景更奇。叠叠远山横锦绣，层层清浪泛胭脂。烟笼晚树栖禽稳，彩漾归帆入港迟。莫笑野人凭眺久，暮霞零乱动幽思。新月涓涓影尚孤，渐移天际倩谁扶。片轮碾破秋千顷，永夜虚悬玉一壶。映渚易求丹桂种，沉波难觅水晶图。姮娥似念诗怀润，赠我清光满五湖。
归舍偶成
作者：黄辉
朝代：明

云深三径长新萝，每到良辰一暂过。客舍漫云非故国，家园或恐是行窝。抚弦且奏高山操，对酒休提长恨歌。但得鲁阳戈借力，渔樵终不负青蓑。
方生远来病中遗以小诗
作者：黄辉
朝代：明

只尺佳人不见之，翻缘不见更相思。江城寂寂花朝雨，常记君来是病时。
晓发巴东
作者：黄辉
朝代：明

霜枕村鸡兼竹鸡，出户便踏三层梯。沙崩桥折不可度，耐可船行当桥路。下坡唤取槲叶舟，捉桡推山山逆流。水急桡疏势难上，觅得枯䊺才二丈。船无羊耳冯谁牵，仓猝系之桨斗边。岸转岩倾石相戏，仰看山路如䊺细。滩头白勃是平生，者回始踏朝云行。那知白日高唐梦，犹带寒江半里程。
朝阳洞下二泉
作者：黄辉
朝代：明

洞天人不识，龙亦自为名。石室金壶发，丹床玉厂横。曾经幽客住，不遣宿猿争。坐觉羲和近，真骑紫柏行。
栖乐山
作者：黄辉
朝代：明
体裁：古风

一上飞仙石，飘飘千古情。仙人不可见，秋月绕林生。高池淡无影，独酌依空明。却望来时路，微茫烟际城。
次韵答江进之见赠
作者：黄辉
朝代：明

簿颔如山蜕骨余，散曹日与列仙居。新知总入逃禅酒，往事都成解梦书。身外姓名空自缚，年来容鬓定何如。长安雨后西山近，疲马安于四望车。
游嵩少酌卢岩同燕明府
作者：黄辉
朝代：明
体裁：七言律诗

太室少室莲花巾，大熊小熊巢父邻。喜从黄社遭贤令，笑共青山阅过人。茶灶煮来秋月苦，芝篮提去夕阳贫。卢岩已不知鸿一，名姓何劳著片珉。
滴水岩二首
作者：黄辉
朝代：明

晨雨洗秋碧，千峰寒古苔。云盘小马入，河折大龙回。源水不知处，涧花相唤开。茫茫尘劫事，问取石林灰。细雨不妨游，轻云散若流。马蹄时带水，虫语似争秋。续骑方萦树，前尊已入丘。虚疑山路远，半为古碑留。
滴水岩二首·其一
作者：黄辉
朝代：明

晨雨洗秋碧，千峰寒古苔。云盘小马入，河折大龙回。源水不知处，涧花相唤开。茫茫尘劫事，问取石林灰。
滴水岩二首·其二
作者：黄辉
朝代：明

细雨不妨游，轻云散若流。马蹄时带水，虫语似争秋。续骑方萦树，前尊已入丘。虚疑山路远，半为古碑留。
白沙驿
作者：黄辉
朝代：明

山驿冷荒荒，昏烟带叶黄。窗交蛛网月，垣隙虎蹄霜。携手同人尽，回身独夜长。佳期惟有梦，梦去转苍茫。
睡起偶作简无修兄弟
作者：黄辉
朝代：明

返照带微润，天似欲雨者。轻阴灭遥翠，月已下弦也。今日送行客，谈笑集兰若。离怀冷游兴，去住空残斝。俨如一聚沫，风前忽分舍。围鞍十丈尘，息影数椽瓦。睡思一何亲，枕簟复横惹。梦国无边际，腾腾恣游冶。最后与鹤言，鹤倦忽而哑。蚊雷斗呓语，枕上失归马。钩帘发孤笑，此梦真邪假。新梦正尔来，旧梦那堪把。晨会已如作，西日行东下。逝者速于轮，谁哉为炙輠。茫茫千万绪，何物任淘泻。忆我同心言，唯应结莲社。独立吐长吟，归禽声渐寡。暝色波暗流，星光淡相洒。
石鼓歌
作者：黄辉
朝代：明

成均桥门列者石，相传周宣员猎迹。
蓊勃时时云气生，倒薤依微破苔隙。
仿佛娲皇五色堕，错落星辰尚堪摘。
此石阅人人递喜，昌黎先生好尤癖。
可怜光价绝鼎钟，霜草风沙无怜惜。
元和到今复几岁，流落尤能脱臼珣。
金绳断钮玉柯迸，蝉榻何繇见光泽。
孔子删诗偶遗漏，不缘片碣谁搜索。
或疑成后蒐岐阳，椒举之言具楚籍。
车攻即类宣王诗，四牡东徂岂西适。
周家蒐苗世有事，平岐騕雒定何择。
大篆分明史籀手，诅楚卑卑其能役。
况复李斯七日叹，弱骨今犹相碣峄。
此书穆满当伯仲，争令支孽掩宗孽。
宇文偏陋复安取，一笑竖儒揣量窄。
甄丰奇字诚辱收，六体粗堪证今昔。
位置何须争甲癸，参差枉自疑君帛。
从教缺剥费摩挲，古意居然存耆硕。
显晦随人亦有时，一出雍凉几为客。
小雅终存王者气，夜夜精光岌相射。
护持岂为耽奇字，想像中兴在明辟。
方今太平无一事，风雅褭蕤孰捃摭。
但令梦寐到成宣，只字犹堪动心魄。
老生更访吉日碑，剔尽昆仑亦何益。
呜呼！石鼓歌成谁献闻，槐市阴阴土花碧。
石鼓歌
作者：黄辉
朝代：明

成均桥门列者石，相传周宣员猎迹。蓊勃时时云气生，倒薤依微破苔隙。仿佛娲皇五色堕，错落星辰尚堪摘。此石阅人人递喜，昌黎先生好尤癖。可怜光价绝鼎钟，霜草风沙无怜惜。元和到今复几岁，流落尤能脱臼磶。金绳断钮玉柯迸，蝉榻何繇见光泽。孔子删诗偶遗漏，不缘片碣谁搜索。或疑成后蒐岐阳，椒举之言具楚籍。车攻即类宣王诗，四牡东徂岂西适。周家蒐苗世有事，平岐騕雒定何择。大篆分明史籀手，诅楚卑卑其能役。况复李斯七日叹，弱骨今犹相碣峄。此书穆满当伯仲，争令支孽掩宗祏。宇文偏陋复安取，一笑竖儒揣量窄。甄丰奇字诚辱收，六体粗堪证今昔。位置何须争甲癸，参差枉自疑君帛。从教缺剥费摩挲，古意居然存耆硕。显晦随人亦有时，一出雍凉几为客。小雅终存王者气，夜夜精光岌相射。护持岂为耽奇字，想像中兴在明辟。方今太平无一事，风雅袅蕤孰捃摭。但令梦寐到成宣，只字犹堪动心魄。老生更访吉日碑，剔尽昆仑亦何益。呜呼！石鼓歌成谁献闻，槐市阴阴土花碧。
自军庄寻滴水岩下作
作者：黄辉
朝代：明

老龙攫天来，神工郁随从。
振鬛生群峦，触颔尽虚空。
有地皆天行，是石作水用。
小龙引双须，顾盼左右纵。
裾裔互蔽亏，扃锁绝耘种。
飞锡从何来，浩劫开蒙崿。
何意摩尼珠，流光及微昪。
愧非娑竭居，邂逅备禅诵。
添香无所有，滴泉或堪供。
山王诸眷属，大小悉相奉。
藕孔不厌藏，蜜脾附滋众。
横叠拓胸蟠，旁凿袪脾痛。
刹竿昨初建，有客远来共。
容足行汗漫，置身等飞动。
玉乳试仙芽，珠果分山俸。
千峰在按膝，直若堂视弄。
两庑夹帝青，河光冷相送。
灏气吐阳厂，冷风扇阴洞。
绝壁度微柯，鸠栖谢危栋。
自云冬腊和，差苦结夏冻。
同心笑相语，兹游适秋仲。
二仪正平叶，万象足抟控。
羲辔投西腋，蟾宫隐东弄。
宿鸟乱林影，星辰忽奔迸。
呗声俄阒寂，秋虫绝喧哄。
空响何处来，使我不成梦。
披图昔神摇，俗氛苦醯瓮。
今来将早鸿，幸尔辞鞿鞚。
振衣恺风随，始觉微尘重。
乐矣莲花国，兹游更无缝。
自军庄寻滴水岩下作
作者：黄辉
朝代：明

老龙攫天来，神工郁随从。振鬣生群峦，触颔尽虚空。有地皆天行，是石作水用。小龙引双须，顾盼左右纵。裾裔互蔽亏，扃锁绝耘种。飞锡从何来，浩劫开蒙崿。何意摩尼珠，流光及微昪。愧非娑竭居，邂逅备禅诵。添香无所有，滴泉或堪供。山王诸眷属，大小悉相奉。藕孔不厌藏，蜜脾附滋众。横叠拓胸蟠，旁凿袪脾痛。刹竿昨初建，有客远来共。容足行汗漫，置身等飞动。玉乳试仙芽，珠果分山俸。千峰在按膝，直若堂视弄。两庑夹帝青，河光冷相送。灏气吐阳厂，冷风扇阴洞。绝壁度微柯，鸠栖谢危栋。自云冬腊和，差苦结夏冻。同心笑相语，兹游适秋仲。二仪正平叶，万象足抟控。羲辔投西腋，蟾宫隐东弄。宿鸟乱林影，星辰忽奔迸。呗声俄阒寂，秋虫绝喧哄。空响何处来，使我不成梦。披图昔神摇，俗氛苦醯瓮。今来将早鸿，幸尔辞鞿鞚。振衣恺风随，始觉微尘重。乐矣莲花国，兹游更无缝。
自朝阳洞登岩顶
作者：黄辉
朝代：明

雪窦虚无启，云幢指顾生。花唯谙石竹，草乍认山精。鹿角峰歧过，岩头世外行。孤鸿知我意，从此共南征。
自朝阳洞登岩顶
作者：黄辉
朝代：明

雪窦虚无启，云幢指顾生。
花唯谙石竹，草乍认山精。
鹿角峰歧过，嵒头世外行。
孤鸿知我意，从此共南征。
襄阳隆中四十四韵
作者：黄辉
朝代：明

斩蛟寒浦外，何处卧龙岑。乱世燕齐事，高人管乐心。隆中山故阖，汉上日偏沈。鱼水应奇会，蜗庐耐数寻。乾坤交顾盼，雷雨动萧森。感激轻强弱，营综妙古今。鹰扬师尽跃，虎视敌全瘖。王略无偏正，天威有纵禽。雄图文武略，密计鬼神临。纠合忘残局，艰危失断金。屯田判不退，按堵了无侵。风送回旗影，星疏冷剑镡。木牛机少泄，巾帼辱犹任。多垒挥戈气，秋原别主忱。三分宁夙画，二表自余音。宇宙纶巾老，山河阵苾沉。荆梁寒色迥，宛閟乱流深。苔色还遗井，松声岂故林。短茅存露井，叠剑引霜砧。寂寞军前泪，虚无世外琴。笔筹空简策，羽扇奈氛祲。执御甘相属，沾书共欲禁。水流深感岁，云出讵为霖。抚稻思圭里，看桃怆荡阴。英雄俱往迹，叹息此弥襟。想像躬耕罢，归来抱膝吟。
西瀼社少陵祠
作者：黄辉
朝代：明

出峡是何意，栖巢仍恋枝。不应三亩券，买得古今祠。浅泊龙犹侮，孤鸣雀自悲。只应蓠芷近，屈宋有前期。
西陵别袁小修用韵
作者：黄辉
朝代：明

山阳残泪满荷衣，此别深怜法侣稀。与我周旋明日始，为谁流浪十年归。采兰自有山中乐，抱瓮原无世上机。巴蜀音尘犹幸接，江鱼西上雀东飞。
访金釜观
作者：黄辉
朝代：明
体裁：五言律诗

珠树分苔径，琼泉绕石台。楼看青涧沸，帐对碧桃开。烛影尊前合，钟声枕上来。浮丘何日到，相约几徘徊。
赠郑使君开府郧阳
作者：黄辉
朝代：明

肘悬金印鬓初斑，遥望郧阳错绣间。自取赤文开地轴，真同玄武锁天关。衣袪斜绾三州水，剑脊平分两戒山。棨卫清香云气里，谢罗仙迹好追攀。
送刘学式给谏赴漳州
作者：黄辉
朝代：明

一尊绿酒付何处，东风吹来客将去。不愁客路不逢春，何日重来共春住。去住相看且尽杯，春游从此判醒回。眼底酒人风雨散，明朝人日为谁来。
送梅禹金还宣城
作者：黄辉
朝代：明

北风吹雪乱征尘，野寺离觞不记巡。歌筑动迷追赏地，琴书偏泥倦游身。来时柳絮如今日，去后梅花是故人。及到敬亭相忆否，东山女伎正迎春。
送章循之赴嘉善
作者：黄辉
朝代：明
体裁：七言律诗

东行翻出国门西，雪路南枝望不迷。仙吏故乡长水近，美人别恨远山齐。乍便越舫移萱背，不隔吴歌过韭溪。家世风流谁得似，向来看剑气成霓。
送胥计部使饷蓟州便道还巴中
作者：黄辉
朝代：明

太仓门开冷云湿，赤囊刻闺风雨亟。天子惊传索马价，马神夜向钱神泣。铸金为马会销磨，马化为金足转多。健儿无事日食马，马魂暗诉诸陵下。此去脱巾难料之，向来悬磬谁为者。火云烧海海骨露，中州千里无青树。去京千里日萧条，使者流民共愁路。怜君冒暑著征衣，犹喜輶轩得暂归。爱君不忍强君酒，心与白日同西飞。茫茫天地一徽敔，正恐余归君又出。且凭传语慰乡人，矿税终须有停敕。
酌岩泉
作者：黄辉
朝代：明

石髓从君剖，何如玉乳香。额珠光直射，胆镜影横张。甘露霏龙沫，寒星散鹄浆。一杯和笑酌，分得道人粮。
重修横山桥成呈萧虞音伯仲
作者：黄辉
朝代：明

百丈长桥跨广溪，每疑波底架虹霓。月明五夜青龙卧，露静三更白鹤栖。杯渡漫夸今日浦，锡飞已识旧时堤。英雄自有相如志，题柱终驱驷马蹄。
阳台
作者：黄辉
朝代：明

千里猿声巴峡东，半篙明月舞春风。楚天何处无云雨，独到阳台是梦中。
戒坛
作者：黄辉望
朝代：明
体裁：五言律诗

坐月松枝暖，春风记昔游。露尊调白凤，雪曲醉苍虬。古洞花难发，孤琴水漫流。惟馀西岭色，犹向茂陵秋。
百字令·谷雨试茶
作者：黄遐昌
朝代：明
体裁：词

春风著意，助才华又有，一番新致。花褪残红添绿叶，正是困人天气。燕尾翩跹，莺喉宛转，妆点游春记。此时此景，谁念孤清风味。幸有翠叶初抽，琼枝细碾，竹里炉声沸。谡谡松风多逸兴，谅亦党家不试。雅沁诗脾，幽来琴韵，更浣愁人胃。名花美酒，于中作何位置。
春日友人邀登君山
作者：黄道
朝代：明

君山嵯峨半倚天，乘春临眺山之巅。东风悠悠乱帆没，海燕飞入蘼芜烟。王孙开宴向江渚，招携江畔同心侣。举觞椑睨青天低，世上浮名何足语。曾闻昔日春申君，宾朋珠履日满门。百万貔貅此山驻，雄名英气孰可论。一朝流血棘门上，惟见此山今独存。楚水流声尚呜咽，吴墟谁复招游魂。吁嗟侠骨今黄土，何如我辈酬金樽。狂歌起舞与君乐，吾徒酒人殊不恶。长愿登山醉不醒，肯向风尘悲寂寞。
嘲洪承畴联
作者：黄道周
朝代：明
体裁：联

史笔流芳，虽未成名终可法；洪恩浩荡，不得报国反成仇。
满庭芳·吴江舟中读雪堂新诗寄钱尔斐
作者：黄道周
朝代：明

大研停书，谁似尔，玄徽高寄。把银河曳练，宝幢涌地。青鸟衔笺来阆苑，朱鱼结佩传仙字。忆长干、小巷驻霜蹄，曾摇辔。早无意，搴赤帜。慵开眼，翻金匮。但谢安高卧，灌夫直视。且喜榻穿身尚健，从知韦绝心逾细。更钓鳌、海上瞰沧洲，调香饵。
烟霞洞
作者：黄道周
朝代：明
体裁：五言律诗

野岸眠荒草，轻烟乱细凫。但云山路近，不觉客情孤。村火垂荒塔，渔灯接晚湖。穿桥舟影里，月色满菰蒲。
西曹秋思
作者：黄道周
朝代：明
体裁：七言律诗

雪尽松寒喜未凋，故园万里讵云遥。中原刁斗依青啸，南国梅花碎玉箫。塞马夜阑齐饮水，鲸鱼月出各吹潮。风烟岭表晴无恙，不使明时缺老樵。
辞黄山
作者：黄道周
朝代：明

亦是吾家峰，神物不可谱。顶髻在心眸，一一屈指数。
飞来峰
作者：黄道周
朝代：明
体裁：五言律诗

登岸何所极，古刹碧松边。涛气归巉石，泉心与静弦。坠花留过客，放鸟认前年。不识青坪路，今搴百丈莲。
偶书
作者：黄重
朝代：明

十年献纳侍彤墀，鸿渐閒思见羽仪。先哲所焚惟疏草，不留谠论后人知。
大水口作
作者：黄重
朝代：明

回艇正当潮长时，牵夫徐步日迟迟。风和两部笙歌响，似助行边几句诗。
颂陈浅泉擒寇
作者：黄鉴
朝代：明

海龙快马两渠魁，南北郊原尽烬灰。中夜千岩冤鬼哭，三秋万井野棠开。一从奇计歼元恶，笑踊长歌满钓台。五六年前兵未动，痛思夫子不重来。
厓山吊古
作者：黄鏊
朝代：明

风捲元氛海上来，江流疑是汉地灰。翠华寂寞蛟龙泣，黄屋消沉鸟雀哀。万骑忠魂何地散，九重王气自天开。不须竞逐中原鹿，五百昌期指日回。
奉浮葛二仙入祀朱明馆
作者：黄鏊
朝代：明

何年仙客驭烟霞，祠宇今传海上家。井有珊瑚浮紫气，人从勾漏负丹砂。春风暖入三花树，夜月光涵五色车。怅望羹墙不一笑，叱羊谁自隐金华。
归燕
作者：黄鏊
朝代：明

一度春风一度归，双栖犹是旧乌衣。细穿花径窥人语，频掠芹泥傍垒飞。綵缕带回容未改，玉书传去墨初稀。故家风景年年在，知尔重来漫启飞。
文笔峰
作者：黄鏊
朝代：明

柱石棱棱倚绛霄，笔峰东控海门潮。常濡雨露惊涛壮，迅扫风云淡墨娇。舞凤乍疑秦玉管，落鸿还拟汉铜标。晴烟荏苒长安路，犹接龙飞万里桥。
浮邱八景 其一 紫烟楼
作者：黄鏊
朝代：明

跨鹤仙人驭紫烟，玉楼西构二云边。孤骞半倚青藜阁，太乙清辉夜夜燃。
浮邱八景 其七 挹袖轩
作者：黄鏊
朝代：明

衣拂青霄五色云，书传丹检一函文。山中忽遇浮邱伯，几挹轻裾手未分。
浮邱八景 其三 珊瑚井
作者：黄鏊
朝代：明

珊瑚深汲赤砂清，活水轻涵玉树明。葛令有丹成九转，何劳仙掌注金茎。
浮邱八景 其二 晚沐堂
作者：黄鏊
朝代：明

剑佩双栖紫禁垣，一朝拜命出天门。沉香亭下东流水，得濯尘缨是主恩。
浮邱八景 其五 留舄亭
作者：黄鏊
朝代：明

玉舄凭陵汉苑霜，何年留此跨仙羊。即看几几居东土，犹似翩翩出阜乡。
浮邱八景 其八 听笙亭
作者：黄鏊
朝代：明

笙歌吹散洞门霞，缥缈仙人海上家。听罢云林歌一曲，翻惊嵩岳种三花。
浮邱八景 其六 朱明馆
作者：黄鏊
朝代：明

罗浮门户有朱明，峭傍芙蓉十里城。紫气绛霞相掩映，月中王子漫吹笙。
浮邱八景 其四 大雅堂
作者：黄鏊
朝代：明

丹台瑶室敞词坛，笔扫文星宇宙寒。堂构落成仍补衮，金莲学士在长安。
浮邱八景·紫烟楼
作者：黄鏊
朝代：明

跨鹤仙人驭紫烟，玉楼西构二云边。孤骞半倚青藜阁，太乙清辉夜夜燃。剑佩双栖紫禁垣，一朝拜命出天门。沉香亭下东流水，得濯尘缨是主恩。珊瑚深汲赤砂清，活水轻涵玉树明。葛令有丹成九转，何劳仙掌注金茎。丹台瑶室敞词坛，笔扫文星宇宙寒。堂构落成仍补衮，金莲学士在长安。玉舄凭陵汉苑霜，何年留此跨仙羊。即看几几居东土，犹似翩翩出阜乡。罗浮门户有朱明，峭傍芙蓉十里城。紫气绛霞相掩映，月中王子漫吹笙。衣拂青霄五色云，书传丹检一函文。山中忽遇浮邱伯，几挹轻裾手未分。笙歌吹散洞门霞，缥缈仙人海上家。听罢云林歌一曲，翻惊嵩岳种三花。
浮邱社怀赵太史
作者：黄鏊
朝代：明

仙客青牛早度关，回车即入侍天颜。登龙尚忆闻三昧，窥豹空惭见一斑。云锁傅岩看雨作，春留葛井有丹还。江湖万里频翘首，山斗应从梦里攀。
登坡山
作者：黄鏊
朝代：明

坡山山顶白莲池，闻道群仙旧结庐。五色穗遗羊化石，九还丹就鹤留书。鲸音朝夕传高阁，鹫岭烟霞切太虚。前世初平今我是，年来叱石又何如。
登镇海楼
作者：黄鏊
朝代：明

层楼百尺倚璇霄，雄镇东南万里潮。影浸螭宫回砥柱，势吞鲸海护铜标。晴云锁槛秋萧索，寒月窥帘气泬寥。觞咏尽为蓬岛客，秦台莫漫奏鸾箫。
谒李忠简公祠
作者：黄鏊
朝代：明

长江千顷一珠浮，祇树昙花墅色幽。初地半分词客座，春涛双绕谪仙楼。鳌擎砥柱云霄出，鲲化重溟日月悠。北斗泰山时入望，潮回犹未解兰舟。
过梅岭
作者：黄鏊
朝代：明

家在梅关曲水阳，宫祠北望五云乡。□□□□丝纶上，鉴比黄金日月光。老向故山焚谏草，泽存遗笏是甘棠。自从海燕吟成后，风度谁如入建章。
金鸡岭
作者：黄鏊
朝代：明

闻道仙人海上家，金鸡千仞锁晴霞。春风杨柳啼山鸟，淡月桄榔度曙鸦。天近凤池峰展彩，洞临鹏海水流花。何时得策卢敖杖，与客同登博望槎。
韩祠怀古
作者：黄鏊
朝代：明

千仞峰头一凤翱，昌黎风裁冠诸曹。佛经忍乱垂裳治，宫市何辞缀简□。□□□散斗星高，祇今遗有甘棠□。□□□□□□□，□□□□□□□。
马鞍冈
作者：黄鏊
朝代：明

骅骝千里展霜蹄，留得雕鞍陇上栖。山带彩云擎锦蹀，石含青薜拥障泥。汉臣矍铄终难据，唐相光荣却与齐。东阁此时求骏急，春风芳草听长嘶。
中秋长洲舟中对月有怀
作者：黄钥
朝代：明

秋色分明月倍圆，煮茶烹饼玩婵娟。高悬万国山河影，普照千家翡翠筵。泛泛星槎天似水，迟迟更鼓夜如年。孤舟坐久浑无赖，安得妻孥在眼前。
偕二同年访李子长先生不遇
作者：黄钥
朝代：明

兰臭同心步亦迟，拜君不遇待何时。肩随落日催蛙急，笛弄儿童跨犊归。开口问渠人在否，摇头答我那能知。东风一路空回首，踏遍苍苔两屐泥。
初会试北上经过本都各村口占
作者：黄钥
朝代：明

一轮明月照江湾，举目濠涌咫尺间。东澳波涛渔艇去，南村烟雨牧童还。斗门洞阔龙归易，梅角山高虎跳艰。借问状元何处是，往来人报荔枝山。
南京送东墅兄二首
作者：黄钥
朝代：明

才说兄归去，相看不忍违。鹡鸰知急难，鸿雁易纷飞。故国云山远，他乡骨肉稀。枯肠禁似割，惆怅泪沾衣。坐久灯花落，谯楼鼓屡更。纵寻风雨约，未尽弟兄情。归路明朝近，乡愁此夜生。叮咛过彭泽，断雁不须听。
南京送东墅兄二首·其一
作者：黄钥
朝代：明

才说兄归去，相看不忍违。鹡鸰知急难，鸿雁易纷飞。故国云山远，他乡骨肉稀。枯肠禁似割，惆怅泪沾衣。
南京送东墅兄二首·其二
作者：黄钥
朝代：明

坐久灯花落，谯楼鼓屡更。纵寻风雨约，未尽弟兄情。归路明朝近，乡愁此夜生。叮咛过彭泽，断雁不须听。
哀东墅兄
作者：黄钥
朝代：明

淡烟荒树夕阳斜，独立东风只自嗟。宰木又逢新岁节，紫荆无复旧时花。梦沈草色魂将断，雁咽泉声恨转赊。三尺孤坟双泪眼，含情空对鹡鸰沙。
哭侄廷㺬
作者：黄钥
朝代：明

昨夜西风急，庭前损桂枝。伤心怜尔父，抱恨惜吾儿。生死长年刖，音容没齿思。轮回真是否，犹望采还时。
哭儿
作者：黄钥
朝代：明

九岁生来异，丰姿表众儿。书香期有种，天道竟无知。老泪伤今日，深恩负昔时。泉台答慈母，蚤晚好相依。
奉广东藩司送东墅兄义官冠带赋诗归庆
作者：黄钥
朝代：明

甲子流年五十三，行藏东北又西南。太平世界生来幸，淡泊田园分且甘。纱帽不曾嫌白发，锦衣偏觉胜青衫。何时共把陶潜菊，弟劝兄酬酒正酣。
妻弟赵永宗至广西道署
作者：黄钥
朝代：明

问讯君来日，严亲近若何。想应头戴雪，犹是足奔波。迹履公门少，心悬子女多。相思未相见，徒自泪成河。
寄侄廷玉
作者：黄钥
朝代：明

念尔年登二十三，青才犹未出于蓝。事当反己求无愧，学弗如人肯自甘。继世科名宜勉励，亡家曲檗戒沈酣。明秋丹桂谁高折，不有吾儿与阿咸。
寄侄廷玺
作者：黄钥
朝代：明

千里乡关杳信音，老怀偏念阿咸深。青灯黄卷尔曹事，烈日秋霜乃叔心。世泽有源前衍后，公卿无种古传今。嫦娥已许明年约，高折清香冠士林。
广西臬篆卸任舟中寄别僚友
作者：黄钥
朝代：明

一发湘江问水神，臣心如水假还真。风波不阻船归路，鸥鹭相忘吏隐身。平地已非前日险，宦囊仍是旧时贫。殷勤寄语霜台月，毋惜清光照故人。
归兴
作者：黄钥
朝代：明

三十簪花拜冕旒，蹉跎六十二三秋。先茔旧业谁为理，霖雨苍生自解忧。白首年华旋玉历，青衫名字付金鸥。归舟幸借春风便，小睡罗涌识故侯。
抵金陵
作者：黄钥
朝代：明

二十年前此地游，山川形胜帝皇州。东南王气开鸿造，西北神基控上游。花草绕城三百里，凤凰遗迹几千秋。从来客思怀多少，都向沧浪问白鸥。
新河言怀
作者：黄钥
朝代：明

帝阙青天北，家乡碧海南。浮生吾碌碌，知己鬓毵毵。旧日舟行半，新秋月过三。愁怀千万种，默默向谁谈。
昭平舟中寄东墅兄五十一
作者：黄钥
朝代：明

郁葱佳气下蓬莱，甲子初周五十回。先世箕裘承祖父，高堂綵服戏婴孩。家山此日悬千里，寿酒何时举一杯。寄语东篱旧黄菊，好存晚节待归来。
江门晓起别呈白沙先生
作者：黄钥
朝代：明

多少红尘梦未醒，晨鸡频唤一声声。窗开东阁天将晓，帘捲西廊月尚明。酒味更浇书味醉，诗心同洽道心生。阳春不尽鸢鱼妙，谁领孤山款客情。
清明庆州作
作者：黄钥
朝代：明

二月清明二十三，故山遥在海天南。新坟纸挂松梢冷，旧冢烟凝草色酣。天地何年生白骨，江湖有泪落青衫。衷情几许凭谁遣，漫扫鸾笺笔下谈。
清明怀赵氏夫人
作者：黄钥
朝代：明

首邱倏忽已三年，一度清明一怆然。杯酒几时谈苦斧，泪珠何日到寒泉。姻亲尚卜来生后，人世休论未死前。九岁妙儿俱已逝，新愁旧恨万千千。相夫犹未拜恩封，一枕泉台梦已终。机杼声沈虚夜月，幄帷香冷起秋风。魂归故国千山远，花落中途万里空。淑德在人应不朽，丰碑三尺岭之东。
清明怀赵氏夫人·其一
作者：黄钥
朝代：明

首邱倏忽已三年，一度清明一怆然。杯酒几时谈苦斧，泪珠何日到寒泉。姻亲尚卜来生后，人世休论未死前。九岁妙儿俱已逝，新愁旧恨万千千。
清明怀赵氏夫人·其二
作者：黄钥
朝代：明

相夫犹未拜恩封，一枕泉台梦已终。机杼声沈虚夜月，幄帷香冷起秋风。魂归故国千山远，花落中途万里空。淑德在人应不朽，丰碑三尺岭之东。
癸丑五十作
作者：黄钥
朝代：明

忽忽光阴五十过，半生回首愧蹉跎。云霄万里飞鸿远，江海千寻数罟多。贫病独嗟原宪在，穷途无奈阮公何。枌榆社酒浑忘醉，明月清风且放歌。
至梅岭
作者：黄钥
朝代：明

引领梅关望广州，香山犹在碧云头。东篱有菊思陶令，北阙无人荐马周。松柏后彫知耐雪，芙蓉初出尚惊秋。行藏在我谁拘束，为爱虚名博远游。
苍梧舟夜
作者：黄钥
朝代：明

珠江倏别两经秋，流水年光去莫留。对酒几时寻旧约，有怀何处凭高楼。音书怪彼鳞鸿杳，胶漆于谁意气投。剪烛坐残良夜永，无穷乡思一孤舟。
起复苍梧赴任舟中作
作者：黄钥
朝代：明

鲈鱼正美却南游，千里风波一叶舟。身外浮名真累我，镜中短发渐惊秋。贪泉未酌思巢许，孤桨难行阻石尤。此去驾轻无过熟，顺流西下即梧州。
送东墅兄南归有怀父母兄弟
作者：黄钥
朝代：明

骨肉零丁数十人，年年相别少相亲。几番书去情难尽，今日兄来说始真。家国独嗟千里远，江湖谁念一官贫。何时拟著东山屐，醉倒松花酒几樽。家山南望路漫漫，执手临歧话别难。夜月独嗟鸿雁切，西风谁念鹡鸰寒。新愁又觉增千种，旧恨何曾减一般。归到慈帏调膳后，好音毋惜寄平安。
送东墅兄南归有怀父母兄弟·其一
作者：黄钥
朝代：明

骨肉零丁数十人，年年相别少相亲。几番书去情难尽，今日兄来说始真。家国独嗟千里远，江湖谁念一官贫。何时拟著东山屐，醉倒松花酒几樽。
送东墅兄南归有怀父母兄弟·其二
作者：黄钥
朝代：明

家山南望路漫漫，执手临歧话别难。夜月独嗟鸿雁切，西风谁念鹡鸰寒。新愁又觉增千种，旧恨何曾减一般。归到慈帏调膳后，好音毋惜寄平安。
题东溪
作者：黄钥
朝代：明

依稀出自武陵源，曲水流过隐者村。晓色倒翻红日影，春光晴荡绿苔痕。鹭鸥惯向閒中狎，车马宜从闹处喧。歌罢濯缨心迹远，栖迟别是一乾坤。
题侄碧池
作者：黄钥
朝代：明

凿得昆崙一脉开，个中别是小蓬莱。日光浮动苍龙起，云影招邀白鸟来。洗耳人豪山斗并，濯缨风韵古今该。百年天地谁收管，日醉长生酒几杯。
题侄耕莘野人
作者：黄钥
朝代：明

太平天子有斯人，占断原头十亩春。币帛不劳三聘礼，烟霞高卧百年身。黄鸡白酒过时岁，绿水青山作主宾。一榻清风饶午睡，也应无梦到枫宸。
题弟月轩
作者：黄钥
朝代：明

荔子山前著隐窝，每从东海迓嫦娥。光生几席更筹静，凉渗衣巾夜气多。举酒几番停讯问，敲诗一字费摩挲。桂枝本是吾家物，莫道蟾宫路几何。
题弟石门钓叟
作者：黄钥
朝代：明

五丁开凿问何年，虚阔能容海外天。茶灶烧残芦荻火，竹筇穿破藓苔烟。一竿秋月供吟咏，几点沙鸥伴醉眠。多少红尘飞不到，此身疑是岛中仙。
题竹杖
作者：黄钥
朝代：明

淇水园东有此君，亭亭高节直凌云。红尘隔去三千丈，翠色看来十万分。势利却无身外累，市喧不向耳边闻。岁寒心事谁为侣，拟是羲皇世上人。
□卯上御门赐百官端午宴纪事十二韵
作者：黄锦
朝代：明

中天逢令节，圣主正当阳。洁体兰汤蚤，垂衣彩缕长。内臣传警跸，午宴集衿裳。云自丹霄紫，风来金殿香。龙飞方利见，雀跃喜相将。仙乐伶官奏，霓旗羽士扬。□传薄皂绿，糕拌凌阴霜。既沐上方泽，还赓下济光。□□欣在藻，梧凤失依冈。共指升恒永，为深晦昃防。□山歌乐只，天保祝无疆。赐裤卑刘汉，献身企李唐。□与□□饱，何以慰几康。
与观非和尚
作者：黄锦
朝代：明

日观其非，何者为是。是非两忘，山飞水峙。
予为孝廉游南岩数十年往矣通籍后久客长安每思旧胜如隔蓬壶丁卯冬奉命还家辱友人招饮于此见多改观且及结绿先兄欣赏之事怅然不胜今昔之感漫纪一律
作者：黄锦
朝代：明

二十年前续胜游，西湖歌舞几更秋。乍疑紫气来函谷，恍历星坛到帝丘。路转千盘林壑窈，天邻北斗瑞光浮。忽听哀雁风中断，把酒相看泪不收。
五凤楼前拜领诰命和李晓湘韵
作者：黄锦
朝代：明

朝瞻初旭紫云浮，彩凤衔书天际头。文武两班森虎拜，衣冠三世见鸿庥。可知移孝先庭训，自是承家重祖谋。叨沐君恩深似海，此生图报可能不。
伏日同诸同年送客观鱼池
作者：黄锦
朝代：明

劳劳送客黯伤神，此日观鱼□兴新。得食呼群还类我，翻身入藻似惊人。亭虚但觉商飙动，饮剧方知酒性醇。无奈晚云□急雨，登车□里透重茵。一竿垂钓忆□□，身□时□□此方。泽国蒹葭劳梦寐，金台景物寄行藏。閒敲棋子真成癖，坐看盆鱼为甚忙。喜有弟昆能载酒，风流不减渡潇湘。
伏日同诸同年送客观鱼池·其一
作者：黄锦
朝代：明

劳劳送客黯伤神，此日观鱼□兴新。得食呼群还类我，翻身入藻似惊人。亭虚但觉商飙动，饮剧方知酒性醇。无奈晚云□急雨，登车□里透重茵。
伏日同诸同年送客观鱼池·其二
作者：黄锦
朝代：明

一竿垂钓忆□□，身□时□□此方。泽国蒹葭劳梦寐，金台景物寄行藏。閒敲棋子真成癖，坐看盆鱼为甚忙。喜有弟昆能载酒，风流不减渡潇湘。
偶兴
作者：黄锦
朝代：明

今日游何处，春泉洗药归。行吟紫芝曲，坐掩白云扉。鱼跃耽浮藻，人閒赋采薇。丘中无个事，时看雉雏飞。世事如纷梦，往来□□□。将偕松桂老，况有薜萝多。药倩韩康卖，门容□□□。翻嫌高枕地，占作白云窠。
偶兴·其一
作者：黄锦
朝代：明

今日游何处，春泉洗药归。行吟紫芝曲，坐掩白云扉。鱼跃耽浮藻，人閒赋采薇。丘中无个事，时看雉雏飞。
偶兴·其二
作者：黄锦
朝代：明

世事如纷梦，往来□□□。将偕松桂老，况有薜萝多。药倩韩康卖，门容□□□。翻嫌高枕地，占作白云窠。
偶题
作者：黄锦
朝代：明

门外有机舂，篱边隐箨龙。庭虚蜂墐户，径冷客扶筇。曝背贪寒日，支颐□□□。明朝无个事，仄岭看孤松。
凤城行送郡侯黄
作者：黄锦
朝代：明

□□黄侯守颍川，神爵曾闻纪汉年。朅来韩水分参佐，又见君家集凤编。凤城积岁生藜蒺，寒梅萧条隐□□。一麾高拥两车来，政通千里祥禽出。愧我飘蓬□□游，海天浪迹一浮鸥。凭公拂拭成毛羽，双盻丹山去复留。忽然垂翅如秋燕，呢喃空把华堂恋。几回腾跃同鹍鸡，无奈分飞翮已倦。昌黎祠外片帆开，昔从公暇此登台。挥手名山宜作赋，江生梦断已无才。最惜轻抛吾叔度，澄波千顼殊堪慕。别后公无陟北山，相思应绕山头树。
午日观竞渡
作者：黄锦
朝代：明

雰霏滟雨落晴空，峡里洪涛挂玉虹。鳞甲满江争竞渡，夺标眼里为谁雄。回湾曲峡引龙宫，曾作行云化雨功。老大于今心不竞，但言忧国愿年丰。
午日观竞渡·其一
作者：黄锦
朝代：明

雰霏滟雨落晴空，峡里洪涛挂玉虹。鳞甲满江争竞渡，夺标眼里为谁雄。
午日观竞渡·其二
作者：黄锦
朝代：明
体裁：七言绝句

回湾曲峡引龙宫，曾作行云化雨功。老大于今心不竞，但言忧国愿年丰。
南归□□□李□襟□家扇头
作者：黄锦
朝代：明

不信清□□□□，忽□归骑□江隈。行看云步同流水，坐对蜗文上□苔。□□岂如班舞乐，奇花不傍短篱栽。欲知六月非长息，暮听春雷复急摧。
即事
作者：黄锦
朝代：明

人作文园卧，秋风到客帷。怀人惊节序，病骨仼支离。树坠霜前叶，荷残雨后枝。朝来过二仲，浊酒正堪携。□爱□嚣隔，相过丈室间。莺花三月暮，燕笑一樽閒。□借城头树，青分雨外山。坐来心更远，新句好同删。为爱空林月，深宵几度看。不甘泫露冷，转见鬓云繁。望久澄青汉，呼来涌玉盘。方知明净境，如现宝光寒。
即事·其一
作者：黄锦
朝代：明

人作文园卧，秋风到客帷。怀人惊节序，病骨仼支离。树坠霜前叶，荷残雨后枝。朝来过二仲，浊酒正堪携。
即事·其三
作者：黄锦
朝代：明

为爱空林月，深宵几度看。不甘泫露冷，转见鬓云繁。望久澄青汉，呼来涌玉盘。方知明净境，如现宝光寒。
即事·其二
作者：黄锦
朝代：明

□爱□嚣隔，相过丈室间。莺花三月暮，燕笑一樽閒。□借城头树，青分雨外山。坐来心更远，新句好同删。
又集杜二首兼怀石可丈
作者：黄锦
朝代：明

城阙秋生暮角哀，渚清沙白鸟飞回。楚天不断四时雨，重镇还须济世才。佩剑冲星联暂拔，残花怅望近人开。习池未觉风流尽，莫怪频劝浊酒杯。汉朝陵墓对南山，玉露金茎霄汉间。永夜角声悲自语，东来紫气满函关。舍舟策马论兵地，嫩叶浓花满目班。戏假霜威促山简，来游此地不知还。
又集杜二首兼怀石可丈·其一
作者：黄锦
朝代：明

城阙秋生暮角哀，渚清沙白鸟飞回。楚天不断四时雨，重镇还须济世才。佩剑冲星联暂拔，残花怅望近人开。习池未觉风流尽，莫怪频劝浊酒杯。
又集杜二首兼怀石可丈·其二
作者：黄锦
朝代：明

汉朝陵墓对南山，玉露金茎霄汉间。永夜角声悲自语，东来紫气满函关。舍舟策马论兵地，嫩叶浓花满目班。戏假霜威促山简，来游此地不知还。
和友人
作者：黄锦
朝代：明

谈经依壁水，握鉴倚珠渊。道岂雕虫著，玄应罔象传。多材逢匠石，神马识方甄。岭外文风转，应知星斗悬。名德倾兰省，高文压艺林。东人瞻北斗，海国式南金。起草当年事，传经百代心。悬知施化雨，朴棫满江岑。
和友人·其一
作者：黄锦
朝代：明

谈经依壁水，握鉴倚珠渊。道岂雕虫著，玄应罔象传。多材逢匠石，神马识方甄。岭外文风转，应知星斗悬。
和友人·其二
作者：黄锦
朝代：明

名德倾兰省，高文压艺林。东人瞻北斗，海国式南金。起草当年事，传经百代心。悬知施化雨，朴棫满江岑。
和吴生韵
作者：黄锦
朝代：明

谈经声教溢桥门，底事于今谁共论。去国有心悬白日，忧天无语对黄昏。从吴北学怀张陆，佐汉宗儒鄙叔孙。愧我不材耽栎社，置身丘壑漫称尊。曾窥瀛岛履蓬山，遗草犹存石室间。搢笏披书香袅袅，垂绅奏赋佩珊珊。一归岭峤愁榆暮，岂有琼芝驻蕣颜。后进如君风雅少，瑶篇赠我不须删。
和吴生韵·其一
作者：黄锦
朝代：明

谈经声教溢桥门，底事于今谁共论。去国有心悬白日，忧天无语对黄昏。从吴北学怀张陆，佐汉宗儒鄙叔孙。愧我不材耽栎社，置身丘壑漫称尊。
和吴生韵·其二
作者：黄锦
朝代：明

曾窥瀛岛履蓬山，遗草犹存石室间。搢笏披书香袅袅，垂绅奏赋佩珊珊。一归岭峤愁榆暮，岂有琼芝驻蕣颜。后进如君风雅少，瑶篇赠我不须删。
和李二何年兄
作者：黄锦
朝代：明

忆昔公车初发程，多君学问已充盈。鹿鸣宴里谁骧首，雁序群中我应声。自逐风尘惊骏骨，早从坛坫主齐盟。而今老大怀知己，肯负忠信过此生。万里风烟接凤城，鼠忧那复见明明。却思满地承恩诏，好似祥云罩太清。天汉有章谁得报，波臣无血祇空盟。即看星使今何在，洗耳春和听鸟嘤。
和李二何年兄·其一
作者：黄锦
朝代：明

忆昔公车初发程，多君学问已充盈。鹿鸣宴里谁骧首，雁序群中我应声。自逐风尘惊骏骨，早从坛坫主齐盟。而今老大怀知己，肯负忠信过此生。
和李二何年兄·其二
作者：黄锦
朝代：明

万里风烟接凤城，鼠忧那复见明明。却思满地承恩诏，好似祥云罩太清。天汉有章谁得报，波臣无血祇空盟。即看星使今何在，洗耳春和听鸟嘤。
和李晓湘瀚园
作者：黄锦
朝代：明

谁垦荒园接御河，小亭新敞俯晴波。鸟怀绿荫群依柳，鱼为幽香半在荷。涉趣顿忘尘累隔，会心翻结语言多。回思十载经游地，何日相将再一过。
咏菊
作者：黄锦
朝代：明

黄菊何太晚，十月绽东篱。爱尔繁霜后，怜吾白发时。□人开蒋径，痛饮读骚辞。采采空盈把，无因寄所思。□英怜逸调，洒酒亦高怀。风韵今奚邈，幽芳晚自开。□云寒倚户，茎露翠流杯。几与同心约，佳期安在哉。眼底寻芳歇，清霜烱数株。晶晶天宇澹，落落野篱孤。幽赏嗟谁工，浊醪吾自呼。柴桑千载后，惆怅几为徒。
咏菊·其一
作者：黄锦
朝代：明

黄菊何太晚，十月绽东篱。爱尔繁霜后，怜吾白发时。□人开蒋径，痛饮读骚辞。采采空盈把，无因寄所思。
咏菊·其三
作者：黄锦
朝代：明

眼底寻芳歇，清霜烱数株。晶晶天宇澹，落落野篱孤。幽赏嗟谁工，浊醪吾自呼。柴桑千载后，惆怅几为徒。
咏菊·其二
作者：黄锦
朝代：明

□英怜逸调，洒酒亦高怀。风韵今奚邈，幽芳晚自开。□云寒倚户，茎露翠流杯。几与同心约，佳期安在哉。
哀桂孙十绝
作者：黄锦
朝代：明

人生苦不慧，慧反惜无成。生灭同朝菌，何如早不生。生来如掌珠，死去委泥土。想是再来人，尔去归何处。见汝试前茅，此心为顿开。谁知梦幻间，歌哭相随来。尔父北归没，尔今省回亡。总为功名误，何如守耕桑。一胞同四孤，尔为诸孤长。母霜父未葬，尔独能无怏。娶妇今六载，止遗一女婴。诸弟俱未婚，尔目安能瞑。世界尚倾仄，大厦谁能支。尔今舍我去，念子泪双垂。尽日望花开，未开花蕾谢。枉费抱瓮公，置之东篱下。□□前解愁，提起愁益甚。吾其奈我何，自思还自谶。老氏观白骨，庄生说浸假。俛仰同一丘，谁是长年者。
哀桂孙十绝·其一
作者：黄锦
朝代：明

人生苦不慧，慧反惜无成。生灭同朝菌，何如早不生。
哀桂孙十绝·其七
作者：黄锦
朝代：明

世界尚倾仄，大厦谁能支。尔今舍我去，念子泪双垂。
哀桂孙十绝·其三
作者：黄锦
朝代：明

见汝试前茅，此心为顿开。谁知梦幻间，歌哭相随来。
哀桂孙十绝·其九
作者：黄锦
朝代：明

□□前解愁，提起愁益甚。吾其奈我何，自思还自谶。
哀桂孙十绝·其二
作者：黄锦
朝代：明

生来如掌珠，死去委泥土。想是再来人，尔去归何处。
哀桂孙十绝·其五
作者：黄锦
朝代：明

一胞同四孤，尔为诸孤长。母霜父未葬，尔独能无怏。
哀桂孙十绝·其八
作者：黄锦
朝代：明

尽日望花开，未开花蕾谢。枉费抱瓮公，置之东篱下。
哀桂孙十绝·其六
作者：黄锦
朝代：明

娶妇今六载，止遗一女婴。诸弟俱未婚，尔目安能瞑。
哀桂孙十绝·其十
作者：黄锦
朝代：明

老氏观白骨，庄生说浸假。俛仰同一丘，谁是长年者。
哀桂孙十绝·其四
作者：黄锦
朝代：明

尔父北归没，尔今省回亡。总为功名误，何如守耕桑。
喜同年聂苏门公祖守潮寄赠
作者：黄锦
朝代：明

瀛海春风动地回，儿童争迓使车来。云团皂盖千峰雨，电闪朱旗万壑雷。江上鳄鱼看再徙，岭头韩木喜重栽。无由借得苍龙杖，执兕欢迎彩凤台。曾逐骅骝步后鏕，天衢腾踏意偏饶。尺丝自我牵铃索，斗酒何因盖紫貂。泽国蒹葭劳梦寐，玉河鱼鲤漫迢遥。维桑此日逢知己，零露无私到苇苕。
喜同年聂苏门公祖守潮寄赠·其一
作者：黄锦
朝代：明

瀛海春风动地回，儿童争迓使车来。云团皂盖千峰雨，电闪朱旗万壑雷。江上鳄鱼看再徙，岭头韩木喜重栽。无由借得苍龙杖，执兕欢迎彩凤台。
喜同年聂苏门公祖守潮寄赠·其二
作者：黄锦
朝代：明

曾逐骅骝步后鏕，天衢腾踏意偏饶。尺丝自我牵铃索，斗酒何因盖紫貂。泽国蒹葭劳梦寐，玉河鱼鲤漫迢遥。维桑此日逢知己，零露无私到苇苕。
喜某世兄至都未几告别诗以赠行
作者：黄锦
朝代：明

乍见即分离，披襟能几时。话长惊烛短，别久怅来迟。堂背萱花老，天南桂子甤。来秋得佳信，先报故人知。
坐门议百官助马
作者：黄锦
朝代：明

坐破门毡意已枯，床头还得酒钱无。空将苜蓿求天马，谁是筹沙却狡图。
夜坐占星用前韵
作者：黄锦
朝代：明

魁斗泰阶自昔闻，老人南极亦星文。旄头甚事干乾象，河鼓于今为世纷。万室已空箕载舌，三秋无稼汉还云。前檐倚杖看缠纪，岁镇何时到鳄濆。
失题
作者：黄锦
朝代：明

绿野方逃暑，芳园续荐凉。徵歌鱼在藻，酌水瀚流香。□饮忘多伏，豳衣戒早霜。因君得胜赏，此意岂能忘。□脾何处泻，高辟水云间。但得景中趣，何辞忙里閒。□□□□日，落水淡宜山。不尽酣歌意，移舟向月湾。
失题·其一
作者：黄锦
朝代：明

绿野方逃暑，芳园续荐凉。徵歌鱼在藻，酌水瀚流香。□饮忘多伏，豳衣戒早霜。因君得胜赏，此意岂能忘。
失题·其二
作者：黄锦
朝代：明

□脾何处泻，高辟水云间。但得景中趣，何辞忙里閒。□□□□日，落水淡宜山。不尽酣歌意，移舟向月湾。
寄候兵宪邵公祖
作者：黄锦
朝代：明

曾窃兰芬逐后车，折冲樽俎好谁如。衡文昔许空凡马，揽辔今看徙鳄鱼。到处绿阴迎化雨，一行霜色映征旟。北来闾左萧条甚，桑土能无费拮据。
寄杭城邬老师令孙
作者：黄锦
朝代：明

□步公车久，飞腾上苑迟。自嗟策名暮，无能报所知。别去存没感，书来铭志垂。兰孙摛泮藻，老母尚含饴。忆昔会长安，登堂拜寿眉。而今十数年，山海已差池。俛仰激衷肠，一芹愧莫施。藉手祝归鸿，绳武在及时。
寿某邑令
作者：黄锦
朝代：明

日里棠阴满，三春香雾浓。花明侵县郭，雉静绕山钟。□获村村足，弦歌处处同。有怀歌适馆，无计达宸聪。□□□□□，真人岳降初。风和琴自韵，日丽锦频舒。□□云中鹤，惊看阙下凫。瀛州春色满，身世在蓬壶。
寿某邑令·其一
作者：黄锦
朝代：明

日里棠阴满，三春香雾浓。花明侵县郭，雉静绕山钟。□获村村足，弦歌处处同。有怀歌适馆，无计达宸聪。
寿某邑令·其二
作者：黄锦
朝代：明

□□□□□，真人岳降初。风和琴自韵，日丽锦频舒。□□云中鹤，惊看阙下凫。瀛州春色满，身世在蓬壶。
寿研歌
作者：黄锦
朝代：明

佽飞拔剑何雄伟，直入龙潭截龙尾。老骨年来化石麟，西郊夜半啼山鬼。俗眼经过置道傍，良工一见神飞扬。运斤电雷出倏忽，开函波澜生辉光。龙蟠凤翥风云变，艺苑词场恣鏖战。定价无论十五城，著书已足三千卷。管城秃尽瘗山丘，黑子临岐泪不收。何似石乡老居士，白头犹拜寿亭侯。
寿郡将
作者：黄锦
朝代：明

谁人秉钺最称雄，免胄今看有令公。队肃当关观立马，恩沾蔀屋见归鸿。蒲觞争献安期醑，凤葛长披列寇风。不必寻真求药鼎，居然身老碧云中。
庚辰元夕李二何三郎得隽李晓湘姚谷神都中得雄挂灯会馆越夕再会庆灯伍铁庵有诗步韵二律
作者：黄锦
朝代：明

高馆张灯倚日边，银花珠树竞飞觞。珠明远浦光摇斗，花发新枝媚近筵。闻喜正当休酺夜，衔杯共鐻洗儿钱。寄言言漏休频报，此夕欢娱倍昔年。春满皇都灯满堂，言追佳节续瑶觞。藜吹火树明星汉，鳌拥蓬山近苑墙。自有珠玑光绮席，不劳箫鼓闹青阳。沉吟共说十年事，清兴何如玉署郎。
庚辰元夕李二何三郎得隽李晓湘姚谷神都中得雄挂灯会馆越夕再会庆灯伍铁庵有诗步韵二律·其一
作者：黄锦
朝代：明

高馆张灯倚日边，银花珠树竞飞觞。珠明远浦光摇斗，花发新枝媚近筵。闻喜正当休酺夜，衔杯共鐻洗儿钱。寄言言漏休频报，此夕欢娱倍昔年。
庚辰元夕李二何三郎得隽李晓湘姚谷神都中得雄挂灯会馆越夕再会庆灯伍铁庵有诗步韵二律·其二
作者：黄锦
朝代：明

春满皇都灯满堂，言追佳节续瑶觞。藜吹火树明星汉，鳌拥蓬山近苑墙。自有珠玑光绮席，不劳箫鼓闹青阳。沉吟共说十年事，清兴何如玉署郎。
庚辰知贡举登明远楼和监试二侍御韵
作者：黄锦
朝代：明

嵬嵬招贤宫，明远连双阙。仰观星可扪，远瞩神超忽。爽气西山来，奎光相互发。巀嶪摩层霄，风云何郁浡。忆昔燕昭时，黄金市骏骨。隗也一先鸣，群骥争驰突。鹿走崇台荒，龙兴天马出。世代几彫枯，弓旌宁间歇。我来同贡举，辟门将鼓揭。才短愧汲深，济川叹无筏。登临发浩歌，此身恐陨越。
径竹
作者：黄锦
朝代：明

斋头幽敞净无尘，况有檀栾一径深。雨过箨香侵卷幔，风回玉韵戛鸣琴。根移帝子分湘沚，养就龙孙看渭林。曾道子猷慵问主，几时待我坐清阴。
感事用前韵
作者：黄锦
朝代：明

海天风鹤日频闻，谁把鹈膏拭剑文。下濑戈船徒冷冷，习流君子但纷纷。贪杯不为咍张合，开户何曾见赵云。长胜从来难料敌，安危须视此汀濆。
戊辰奉差靖江南海祭告过通衢官梅阁步扁间韵
作者：黄锦
朝代：明

罗浮春梦客中稀，此夕相逢醉落晖。阁上每留馀韵在，衢前且喜抗旌归。花开岁晏堪玄赏，实可羹调别众菲。景仰遗踪怀往事，高山入望白云飞。二十年前此地过，相逢驿使更如何。梅增旧干莓苔老，阁满新编岁序多。几度月明香撩乱，数声笛奏影婆娑。我来正值深秋候，早晚寒芳上雪柯。
戊辰奉差靖江南海祭告过通衢官梅阁步扁间韵·其一
作者：黄锦
朝代：明

罗浮春梦客中稀，此夕相逢醉落晖。阁上每留馀韵在，衢前且喜抗旌归。花开岁晏堪玄赏，实可羹调别众菲。景仰遗踪怀往事，高山入望白云飞。
戊辰奉差靖江南海祭告过通衢官梅阁步扁间韵·其二
作者：黄锦
朝代：明

二十年前此地过，相逢驿使更如何。梅增旧干莓苔老，阁满新编岁序多。几度月明香撩乱，数声笛奏影婆娑。我来正值深秋候，早晚寒芳上雪柯。
有赠
作者：黄锦
朝代：明

贯索星明□数年，因之四海共骚然。何方彩凤翔天□，喜得金鸡下棘巅。燕谷有春随暖律，鳄溪无影混□泉。迩来潦倒聋偏甚，犹听讴歌沸二天。
步扇头韵
作者：黄锦
朝代：明

毵毵垂柳夕阳斜，庭院春深鸟雀哗。客到隔墙呼竹马，兴酣两颊上桃花。循崖拾木供晨爨，扪径穿云剪蕨芽。抛醉轩前无个事，安知朝贡斗豪奢。
游阴那山寺
作者：黄锦
朝代：明

寻幽山寺爱芳菲，日日凭栏望翠微。绿树中边黄鸟叫，红楼高下白花飞。前峰晴接后峰雨，近涧声随远涧归。幸有名山供笑傲，未须遽忆故园扉。
登鹅林浮光台和韵
作者：黄锦
朝代：明

搔首林园且进卮，羝羊何事触藩篱。但将诗酒酬佳会，莫向风尘漫剧悲。越石登台乘夜月，鲁阳叱驭转颓曦。浮光幻影须臾事，豪杰千秋未可辞。
端午赐宴纪事是日上御五凤楼凭栏天颜密迩仍有排律
作者：黄锦
朝代：明

长安嘉节是中天，圣主临轩五凤前。宴拌冰棱知却暑，酒传薄酝足延年。枭羹不羡汉官赐，粉线何劳唐女穿。此日酣歌逢盛典，小臣为纪蓼萧篇。
菊
作者：黄锦
朝代：明

昨见满园丰，今朝尽秃丛。花枯疑带雪，叶老那禁风。送酒羞陶令，登台恼杜公。何当逢泰运，苗秀日菁葱。为爱篱边菊，霜飞独立时。柱残犹恋蒂，香剩不沾枝。孤韵馀蟾影，贞□有晚□。□身荒径侧，潜养待春滋。
菊·其一
作者：黄锦
朝代：明

昨见满园丰，今朝尽秃丛。花枯疑带雪，叶老那禁风。送酒羞陶令，登台恼杜公。何当逢泰运，苗秀日菁葱。
菊·其二
作者：黄锦
朝代：明

为爱篱边菊，霜飞独立时。柱残犹恋蒂，香剩不沾枝。孤韵馀蟾影，贞□有晚□。□身荒径侧，潜养待春滋。
落花
作者：黄锦
朝代：明

才见花开压绮丛，花飞又是暮春中。纷纷糁径铺毡密，点点沾衣坠雨红。野雀穿枝争啄子，狂蜂绕砌却腾空。荣枯自是关时令，错遣诗人怨陌风。曾步芳郊羡彼秾，归来犹自想丰容。祇因昨夜催花雨，为讶今朝黏絮蜂。散落波心香片片，飘来月下影重重。游人莫道园林改，色相原来是幻踪。无数花飞点客窗，捲帘犹自拨银釭。乘风逐队纷成阵，乱雨奔流漫注红。摇落敢言天有忏，芳菲还纪色无双。从今别却繁华日，一片春心未肯降。春光骀荡日迟迟，杜宇声声叫柘枝。若为残红伤往事，故于嫩绿起幽思。寻芳游子空回首，拾翠佳人恨后期。安得东君长作主，杏园买醉不伤离。晋代桃源事已非，天台流水景依稀。偶逢佳句寻溪友，惹得天花满客衣。似雪未能眠地化，因风犹望隔邻归。一番花信一番雨，多少深闺怆落晖。抽红对白艳无馀，一去上林悔厥初。迹逐风尘梦里尽，香消闺阁雨中疏。仙禽有意羞衔献，野鹿无知任吐茹。何日芳菲仍满眼，娇然一笑积怀舒。何事山翁貌独癯，年来愁绪总难驱。生憎沙碛多青冢，怕见金园陨绿珠。天道此时惊代谢，人间一瞬判荣枯。已知华丽终消歇，退向丘阿狎蘼芜。枝头烂熳正堪怜，漂泊何来梦草边。落帽乍惊红拂女，凌云恍似紫姑仙。行人休认旧罗袜，远浦空传新翠钿。后会欲思重见面，容光减尽坐经年。欲向花前问夙因，阑珊春事不堪陈。新飘绿萼索蛛网，旧落朱英作蚁屯。幻质有时离本相，冶容何处觅真身。人生俛仰成蕉鹿，何事当筵嗔喜频。
落花·其一
作者：黄锦
朝代：明

才见花开压绮丛，花飞又是暮春中。纷纷糁径铺毡密，点点沾衣坠雨红。野雀穿枝争啄子，狂蜂绕砌却腾空。荣枯自是关时令，错遣诗人怨陌风。
落花·其七
作者：黄锦
朝代：明

何事山翁貌独癯，年来愁绪总难驱。生憎沙碛多青冢，怕见金园陨绿珠。天道此时惊代谢，人间一瞬判荣枯。已知华丽终消歇，退向丘阿狎蘼芜。
落花·其三
作者：黄锦
朝代：明

无数花飞点客窗，捲帘犹自拨银釭。乘风逐队纷成阵，乱雨奔流漫注红。摇落敢言天有忏，芳菲还纪色无双。从今别却繁华日，一片春心未肯降。
落花·其九
作者：黄锦
朝代：明

欲向花前问夙因，阑珊春事不堪陈。新飘绿萼索蛛网，旧落朱英作蚁屯。幻质有时离本相，冶容何处觅真身。人生俛仰成蕉鹿，何事当筵嗔喜频。
落花·其二
作者：黄锦
朝代：明

曾步芳郊羡彼秾，归来犹自想丰容。祇因昨夜催花雨，为讶今朝黏絮蜂。散落波心香片片，飘来月下影重重。游人莫道园林改，色相原来是幻踪。
落花·其五
作者：黄锦
朝代：明

晋代桃源事已非，天台流水景依稀。偶逢佳句寻溪友，惹得天花满客衣。似雪未能眠地化，因风犹望隔邻归。一番花信一番雨，多少深闺怆落晖。
落花·其八
作者：黄锦
朝代：明

枝头烂熳正堪怜，漂泊何来梦草边。落帽乍惊红拂女，凌云恍似紫姑仙。行人休认旧罗袜，远浦空传新翠钿。后会欲思重见面，容光减尽坐经年。
落花·其六
作者：黄锦
朝代：明

抽红对白艳无馀，一去上林悔厥初。迹逐风尘梦里尽，香消闺阁雨中疏。仙禽有意羞衔献，野鹿无知任吐茹。何日芳菲仍满眼，娇然一笑积怀舒。
落花·其四
作者：黄锦
朝代：明

春光骀荡日迟迟，杜宇声声叫柘枝。若为残红伤往事，故于嫩绿起幽思。寻芳游子空回首，拾翠佳人恨后期。安得东君长作主，杏园买醉不伤离。
观杏
作者：黄锦
朝代：明

颇解窥墙意，探幽得满枝。溪桃同浅抹，野鸟未全披。红白相兼笑，纵横强自持。醉中花事后，三日听归迟。
观海
作者：黄锦
朝代：明

潮头来远沙，林岸日当斜。林影浮龟鹤，神钱逐浪花。天西如有木，海上孰为家。薄暮乘风好，昆崙亦钓槎。
访五子山无用禅师
作者：黄锦
朝代：明

石林高几许，金刹隐中峰。白日空山梵，清飙静夜钟。竹窗回翠壁，危磴俯长松。坐听无生语，何时杖锡从。
读囧卿李公暨杨夫人合传
作者：黄锦
朝代：明

白日忽西匿，寒风号北林。我读李公传，缅然怀古今。公昔肮脏人，少年负奇气。初令封河滨，以身为封禦。再补雒城驿，冲疲俗久慵。公至振其啙，士民争向风。内召□梧冈，鸣惊鹓鹭行。群鸮胡为尔，委蛇雍序旁。既榷武林关，又采三山石。时艰赋不亏，运驶耗弥涤。天子喜公才，畀□□云□。凶渠肆要挟，公祇饬跗注。昌平邻寝园，石□□□□。□□屹虎踞，敌来莫控弦。肤功日以高，谣啄亦不少。复往备洮岷，开荒市騕袅。无何西宁去，军声益大著。虽□藩辖茶，谗者未息怒。赖上鉴公劳，知公习戎事。临磁壁垒清，摄肃崇墉峙。群丑犯我疆，擐甲走穷山。贾勇一当敌，截级累累还。□馀鸟兽散，闻风成远駾。问公奚整暇，云公有良配。家政咸肃雍，公得远从戎。节钺方在望，兴言念莆中。□□□□云，母亦游阆苑。一雄复一雌，相将超忽恍。□帝念公勋，卿月耀华表。仲子拜宫端，前后同辉皦。每为述先猷，述毕□□泣。愿得琳琅章，金石垂不没。□附仲子籍，视公为谁父。乃母即吾母，坤德能无慕。泚笔合传篇，因风歌薤露。
读林季冲先生钦视祖陵颂
作者：黄锦
朝代：明

南都钟阜称丰芭，虎踞龙蟠瞰江水。脉浚茅山百二峰，祥开帝统三千纪。忆昔高皇弓剑藏，千官拜舞俨趋跄。森森石笋迎人立，郁郁长松摩天阊。相传岁久网渐疏，守人不戒等蘧庐。伐木穿窑燔活火，起土成呰龙脉锄。更有泗洲祖陵地，后峡开池专小利。蠢蠢小民何所知，不勒贞珉悯无忌。天子惕然念水木，大开中殿咨钧轴。皇华酌酒满金杯，赐出内镪资路宿。特命元勋成国行，懿亲新乐同于征。学士亦有宗伯在，周爰咨度毖经营。琅琅天语涣大号，镌碑竖碣表厥道。须令耳目赫然新，勿令后犯频入告。三臣衔命出京邸，臣亦叨恩拜南礼。好正追随恣讨论，其奈乡心牵万里。自别家园已六春，乌伤雁断长悲辛。安得仙人缩地法，携手同看钟阜云。
贱旦酬诸友
作者：黄锦
朝代：明

曾叨玉署践寅渍，廿载声华在帝京。一去龙楼栖凤峤，忍听□□□鸿声。斯文未丧看遗史，吾道犹存赖后生。见说老人秋正烱，不应弧矢又纵横。倦翮归来庆寿眉，家园斑舞引萸卮。共誇指日腾三凤，不谓颓年老独夔。万事悠悠成塞马，诸孙碌碌待工倕。茅堂喜有雕龙客，词藻翩翩正陆离。
贱旦酬诸友·其一
作者：黄锦
朝代：明

曾叨玉署践寅渍，廿载声华在帝京。一去龙楼栖凤峤，忍听□□□鸿声。斯文未丧看遗史，吾道犹存赖后生。见说老人秋正烱，不应弧矢又纵横。
贱旦酬诸友·其二
作者：黄锦
朝代：明

倦翮归来庆寿眉，家园斑舞引萸卮。共誇指日腾三凤，不谓颓年老独夔。万事悠悠成塞马，诸孙碌碌待工倕。茅堂喜有雕龙客，词藻翩翩正陆离。
贱辰季秋之三日承友人赠诗和韵
作者：黄锦
朝代：明

黄花何处问东篱，小径秋深客到时。正喜幽香承露湛，不应繁蕊斗霜迟。白衣绿酒聊先醉，落帽狂风祇自知。阅尽炎凉增感慨，强将芜语缀君辞。
赠张师益轩
作者：黄锦
朝代：明

少小班门学斲时，挥斤一解便称奇。而今搆得淩烟就，老大逢人说匠师。
辛巳秋奉命偕成国新乐及礼臣同相孝陵值成国寿日排律言贺中元后一日
作者：黄锦
朝代：明

暑退中元后，祥开岳降初。月轮谦有受，川德盛方潴。爽气翔高宇，凉飙动六虚。槎浮凌蜃泛，药捣傍蟾茹。阿母乘云驭，群仙降玉除。为传青鸟信，言奉紫霞书。有馔多麒脯，无觞不露湑。涟漪烽树发，飘飏凤笙嘘。舞奏霓裳袅，歌赓桂棹徐。婆娑今半百，笑傲历千馀。孝寝行将近，河流委以纡。皇皇钦简命，赫赫戒衣茹。剔攘存桢干，封培禁铄锄。龟螭增宝碣，金石炳玄庐。返旆朝丹阶，承恩锡路车。南山歌乐只，北海庆华胥。带砺永无极，冈陵同宴如。
过采石题谪仙楼时门人刘宪石为太平守出饯于此因步青莲韵
作者：黄锦
朝代：明

谪仙楼上谪仙游，仙去楼空江自流。千古文章波底月，一时峻节水中丘。乘风几度回天姥，歌凤如将历九洲。总为才高难入俗，思君不见使人愁。偶乘彩鹢一登游，仰止高山俯碧流。世事滔滔浑似水，百年鼎鼎几如丘。却怜地主仝刘宠，为爱清尊泊祖洲。此日相逢须尽醉，明朝分袂不胜愁。
过采石题谪仙楼时门人刘宪石为太平守出饯于此因步青莲韵·其一
作者：黄锦
朝代：明

谪仙楼上谪仙游，仙去楼空江自流。千古文章波底月，一时峻节水中丘。乘风几度回天姥，歌凤如将历九洲。总为才高难入俗，思君不见使人愁。
过采石题谪仙楼时门人刘宪石为太平守出饯于此因步青莲韵·其二
作者：黄锦
朝代：明

偶乘彩鹢一登游，仰止高山俯碧流。世事滔滔浑似水，百年鼎鼎几如丘。却怜地主仝刘宠，为爱清尊泊祖洲。此日相逢须尽醉，明朝分袂不胜愁。
送何纯弼之衡山令
作者：黄锦
朝代：明

衡岳何嵬嵬，迥出云霄外。盘礴尽南荒，窟宅多灵怪。上有千岁松，芝苓结其会。服食可轻身，眉寿无有害。君今擅道术，种花衡山界。案头宾祝融，出入张紫盖。风清天柱高，云密商霖霈。閒时问农桑，石廪若可丐。手摩岣嵝碑，目溯桃源派。乍到已惬心，久之神弥泰。虽则逢迎劳，实少风尘态。他年丹液成，飞舄报政最。羡尔吏而仙，愧我名为累。题此当骊歌，三杯壮行旆。
送夏力庸亲家自户郎请告归义安集杜
作者：黄锦
朝代：明

童稚亲情四十年，断肠分手各风烟。却为姻娅过逢地，送尔维舟惜别筵。棋局动随幽涧竹，晴窗点检白云篇。前檐倚杖看牛斗，肺病几时朝日还。得承休沐主恩宽，归到庭中腊正残。更喜新纶光梓里，兼看稚子荐椒盘。莲峰地暖花常蚤，桑浦春深荔渐丹。得意每逢吉善事，忍令四海尽痍瘢。
送夏力庸亲家自户郎请告归义安集杜·其一
作者：黄锦
朝代：明

童稚亲情四十年，断肠分手各风烟。却为姻娅过逢地，送尔维舟惜别筵。棋局动随幽涧竹，晴窗点检白云篇。前檐倚杖看牛斗，肺病几时朝日还。
送夏力庸亲家自户郎请告归义安集杜·其二
作者：黄锦
朝代：明

得承休沐主恩宽，归到庭中腊正残。更喜新纶光梓里，兼看稚子荐椒盘。莲峰地暖花常蚤，桑浦春深荔渐丹。得意每逢吉善事，忍令四海尽痍瘢。
送林紫涛按楚视师护陵
作者：黄锦
朝代：明

乘骢声价重宣云，揽辔今看涤楚氛。百二山河归汉表，千秋陵寝奠江濆。从来挞伐先谋略，可念苍黎久溺焚。此去搀枪须扫尽，岣嵝天畔好铭勋。
送黄石斋年兄谪编户归闽
作者：黄锦
朝代：明

平生负伊吕，此去混樵渔。吾道非耶是，行云卷且舒。芳兰淹腐井，款段服金车。勿叹升沉隔，庄周一梦蘧。来作朝阳羽，归应纵壑鳞。蛾眉偏见妒，夜月漫生嗔。安石登山剧，子云载酒频。北窗高卧后，谈笑论天民。
送黄石斋年兄谪编户归闽·其一
作者：黄锦
朝代：明

平生负伊吕，此去混樵渔。吾道非耶是，行云卷且舒。芳兰淹腐井，款段服金车。勿叹升沉隔，庄周一梦蘧。
送黄石斋年兄谪编户归闽·其二
作者：黄锦
朝代：明

来作朝阳羽，归应纵壑鳞。蛾眉偏见妒，夜月漫生嗔。安石登山剧，子云载酒频。北窗高卧后，谈笑论天民。
重阳节赐百官宴先数日仍赐讲官酒馔
作者：黄锦
朝代：明

珍赐频颁出上方，欣逢重九有辉光。糕团白雪花为酿，酒浥金茎露作香。每饭可能忘帝德，开尊并喜际萸觞。因思落帽缘何事，抖擞衣冠正席尝。
重阳辞诸亲友登高之约和韵
作者：黄锦
朝代：明

老来多病怯风高，林壑萧森万籁号。有酒不妨开小径，看山何必拉时豪。情同阳鸟怀矰缴，意类玄猿抱郁陶。因忆往年叨侍宴，归鞍曾带枣亭糕。秋来羽檄动惊闻，谁把关河作质文。万户萧条唯壁立，百年潦倒叹丝纷。鱼龙水冷知霜夜，鸿雁风高乱汉云。每向城头频眺望，不堪迟暮对江濆。
重阳辞诸亲友登高之约和韵·其一
作者：黄锦
朝代：明

老来多病怯风高，林壑萧森万籁号。有酒不妨开小径，看山何必拉时豪。情同阳鸟怀矰缴，意类玄猿抱郁陶。因忆往年叨侍宴，归鞍曾带枣亭糕。
重阳辞诸亲友登高之约和韵·其二
作者：黄锦
朝代：明

秋来羽檄动惊闻，谁把关河作质文。万户萧条唯壁立，百年潦倒叹丝纷。鱼龙水冷知霜夜，鸿雁风高乱汉云。每向城头频眺望，不堪迟暮对江濆。
高秋雁影
作者：黄锦
朝代：明

长空淡淡一行斜，塞外传书到汉家。灭没孤村瞻远近，参差数字乱烟霞。联翩破界青山色，掩映遥将红蓼花。最是南楼频倚望，不堪幽思动天涯。
黄冈竹枝词
作者：黄锦
朝代：明

瓮城东望势崔嵬，万顷银波翠嶂开。九月蜑舟收内港，潮婆风报澳南来。石壁山头峰插天，石壁山下草如烟。半腰白鹭飞不去，道是岩边漱玉泉。黄鱼紫蟹错登筵，丹杮红柑颗一钱。收却落花涂豆子，不劳东作向春田。北郭冈旁马鬣茔，何年春雨绿芜生。可怜翁仲龙钟老，却放蛴螬背上行。
黄冈竹枝词·其一
作者：黄锦
朝代：明

瓮城东望势崔嵬，万顷银波翠嶂开。九月蜑舟收内港，潮婆风报澳南来。
黄冈竹枝词·其三
作者：黄锦
朝代：明

黄鱼紫蟹错登筵，丹杮红柑颗一钱。收却落花涂豆子，不劳东作向春田。
黄冈竹枝词·其二
作者：黄锦
朝代：明

石壁山头峰插天，石壁山下草如烟。半腰白鹭飞不去，道是岩边漱玉泉。
黄冈竹枝词·其四
作者：黄锦
朝代：明

北郭冈旁马鬣茔，何年春雨绿芜生。可怜翁仲龙钟老，却放蛴螬背上行。
偶阻风雨与江浦张同寅联舟因作
作者：黄镐
朝代：明

两年联署紫薇堂，未得从容共一觞。为扫妖氛秋放棹，偶因风雨夜连床。云昏海峤天关远，水绕江皋客路长。判袂南津重回首，白鸥飞尽岸茫茫。
刘方伯邀游风洞二首
作者：黄镐
朝代：明

石磴跻攀势自尊，腾身举足到山门。诸天清净无过佛，三伏炎蒸不近人。宋相文词存简古，唐贤诗句爱清醇。开颜览胜须倾倒，方伯交情孰与伦。朝宴虚堂晚未休，满前风景快双眸。好山万叠浓如黛，新水一湾清似油。奉使情怀输旷达，校文诗句费啁啾。兴阑不记人扶醉，犹自题诗纪胜游。
刘方伯邀游风洞二首·其一
作者：黄镐
朝代：明

石磴跻攀势自尊，腾身举足到山门。诸天清净无过佛，三伏炎蒸不近人。宋相文词存简古，唐贤诗句爱清醇。开颜览胜须倾倒，方伯交情孰与伦。
刘方伯邀游风洞二首·其二
作者：黄镐
朝代：明

朝宴虚堂晚未休，满前风景快双眸。好山万叠浓如黛，新水一湾清似油。奉使情怀输旷达，校文诗句费啁啾。兴阑不记人扶醉，犹自题诗纪胜游。
别眉山余都宪陛辞回南京二首
作者：黄镐
朝代：明

客舍萧萧行李轻，寒风远道送南征。离亭柳脆人初发，前路花残酒独倾。济水迥添晴浪涌，淮山平接暮云横。交游三十年来好，渐老何堪故旧情。晓日辞朝出禁垣，马前专敕奉明恩。经营王赋推良吏，斟酌民情达至尊。终岁贤劳缘体国，暮年离别倍消魂。寒风冻雨金陵路，松柏青青为扫门。
别眉山余都宪陛辞回南京二首·其一
作者：黄镐
朝代：明

客舍萧萧行李轻，寒风远道送南征。离亭柳脆人初发，前路花残酒独倾。济水迥添晴浪涌，淮山平接暮云横。交游三十年来好，渐老何堪故旧情。
别眉山余都宪陛辞回南京二首·其二
作者：黄镐
朝代：明

晓日辞朝出禁垣，马前专敕奉明恩。经营王赋推良吏，斟酌民情达至尊。终岁贤劳缘体国，暮年离别倍消魂。寒风冻雨金陵路，松柏青青为扫门。
朝罢述怀录呈宁宪长
作者：黄镐
朝代：明

鸡鸣催办觐天颜，马首灯笼喜并看。物色未须陈二品，佩声聊复压三班。近来才识需经济，老去功名在治安。遥忆五云供应处，春风回首隔重关。
梦中即景
作者：黄镐
朝代：明

鱼龙挂雪衣，银河浪如级。一泻千里馀，涛惊鬼神泣。
梦中题同年董仲矩雪景
作者：黄镐
朝代：明

鹅餐水面霜，人望天边月。水月一般清，前山挂晴雪。
登留台山
作者：黄镐
朝代：明

病起诗魔酷爱山，一登山路便开颜。残红满地春将老，新绿当阶意自閒。醉后恍疑尘世小，年来弥觉宦途艰。回头忽动乡关思，飞鸟长空未得还。
藤州
作者：黄镐
朝代：明
体裁：五言律诗

藤江行数日，隔水隐人烟。两岸峰如削，中流急似弦。鸟鸣深树里，船系险滩边。遥望容州地，凄其思怆然。
贺大司徒殷公之任南都
作者：黄镐
朝代：明

寅亮天工在六卿，铨衡地位即阿衡。风云律吕休徵应，沙汰江河彻底清。逆旅残春千里梦，长安旧雨十年情。晨星落落良堪叹，莫惜因风一寄声。
送吴御史还朝
作者：黄镐
朝代：明

法星入夜动苍旻，豸史乘骢出要津。有脚阳春随玉节，无声膏雨逐朱轮。吏循郡邑澄清力，民乐闾阎抚字仁。最爱皂囊时入奏，天颜有喜直言臣。
送朱大参之任
作者：黄镐
朝代：明

除书高自九天来，共羡薇垣得俊才。公道喜从今日见，声光知是昔年培。红亭绿酒随宜酌，近水遥山取次裁。此去重看宣德化，一方民物乐春台。
送萧进士归省
作者：黄镐
朝代：明

题名黄甲宴琼筵，百五人中最少年。荣养才分天府禄，乞归遄买越溪船。关山云绕怀英舍，岭峤风吹祖逖鞭。想到重闱春已半，百花红映舞衣鲜。
陪黎同寅游大德宫
作者：黄镐
朝代：明

初上仙台已出尘，登楼更仰玉皇尊。平临斗极瞻三殿，俯瞰寰区见九门。晴雪欲移山入闼，祥云起捧日当轩。丹方有诀无人问，高士来邀共举樽。
题商文毅年兄墨竹
作者：黄镐
朝代：明

渭亩移来今几时，风霜历尽有谁知。虚心劲节凌云表，占断东南第一枝。
题夏都宪墨菊
作者：黄镐
朝代：明

穷秋百草晦，园篱淡无容。惟馀霜下姿，英英吐新丛。开樽惬幽赏，慕此漉酒翁。晚节两相高，千古生华风。
魏冢宰公惠柑子致谢
作者：黄镐
朝代：明

未到元宵已得柑，老坡心事亦何堪。琼瑶乏报诗空写，指爪留香酒半酣。楚泽此时同雅趣，洞庭何日快清谈。胸中饱却风霜味，何事苞苴更少贪。
和倥侗生春日看花之作
作者：黄闰
朝代：明

多情才子惜春华，乐府新声对客夸。朱雀桥边旧游路，东风开遍小桃花。
拟唐长安春望
作者：黄闰
朝代：明

南山晴望郁嵯峨，上路春香御辇过。天近帝城双阙迥，日临仙仗五云多。莺声尽入新丰树，柳色遥分太液波。汉主离宫三十六，楼台处处起笙歌。
九仙霁雪
作者：黄闻
朝代：明
体裁：古风

群仙向何处，万古遗青山。有时白雪飞，宛见琼树寒。落日下阴壑，微云度遥峦。长谣抱琴去，一访幽人关。
五马晴岚
作者：黄闻
朝代：明
体裁：古风

五峰连苍翠，初日浮晴烟。屏开碧天外，影落空潭前。驻目望秋色，令人心怅然。
金溪夜月
作者：黄闻
朝代：明
体裁：古风

澄潭暮云虚，石壁寒月白。鸟度秋水明，人归浦烟夕。扁舟载酒去，一醉沧浪客。
双明洞
作者：黄阁
朝代：明
体裁：五言律诗

天外钟佳胜，偏怜僻地开。悬崖喧一鸟，虚谷响如雷。水自群峰落，人从曲径回。寄言车马客，知否是仙台。
送戴宾竹封君旋里
作者：黄阅古
朝代：明

客游随处是通津，名姓传留迹未陈。烟月画图江路景，莺花红锦帝城春。别筵信宿歌骊急，归袂迎风拂酒频。千里相思如可寄，锦笺多托往来人。
送翟兰之任藤县教谕
作者：黄阅古
朝代：明

唇齿江山作胜游，旧衔新拜古藤州。狄梁士气从今盛，安定文风在此收。笔架龙山呈秀色，莲花蘋水出双头。都门话别飞三爵，转盼天南紫气浮。
和屠中丞朝宗见赠即事
作者：黄隆
朝代：明
体裁：七言律诗

年华转眼似飞蓬，投老无心恋万钟。数亩青山看不厌，半窗红日卧犹浓。耆英会数常忘约，故旧书閒未启封。几信楝花风又到，莫辞携酒更相从。
题壶山别意图送礼曹兄
作者：黄隽
朝代：明
体裁：古风

征车不停毂，逝水无回波。人生泛萍梗，离别将奈何？青山夕鸟远，碧树晴云多。对此易感慨，莫遣歌《骊》歌。
扬州早雁
作者：黄霖
朝代：明
体裁：五言律诗

丛桂开还未，遥空有雁声。一行初著眼，万里最关情。边月随身久，江风振羽轻。会从相见后，秋思动芜城。
古意
作者：黄骐
朝代：明
体裁：古风

高梧下疏雨，滴沥在银床。美人捲帘坐，金鸭自焚香。风吹绿荷叶，望见双鸳鸯。
送别
作者：黄骐
朝代：明
体裁：五言律诗

为客偏怜客，逢君又送君。如何在行役，常是惜离群。渺渺江头树，悠悠垄上云。物情将别意，相与两氤氲。
肺病
作者：黄鲁曾
朝代：明

肺病因何剧，龙蛇久背时。小槽谁贳酒，弱翰漫题诗。贵辙过难结，仙舟载已迟。春来花鸟意，独饮向茅茨。
见鹦鹉有赤色者遂赋
作者：黄鲁曾
朝代：明

珍翮丹砂耀，瑰颠赤玉辉。如能解羁绁，还并日乌飞。
钱塘怀古题仙源云仍家谱
作者：黄鲤
朝代：明

仙源家谱见云孙，尽把钱塘往事论。宫殿故基今佛屋，山河遗恨有冤魂。春风画舸闲湖曲，落日寒潮怒海门。不改孤山只梅树，年年疏影月黄昏。
游南华寺
作者：黄鳌
朝代：明

黄梅一夕蚤传灯，宝刹宏开上乘僧。明镜非台心月峭，风幡不动法云澄。芳溪暝涨群猿渡，古树阴秾独鹤升。安得霞踪如尚子，閒从竹径漫支藤。
飞来寺
作者：黄鳌
朝代：明

绀宇遥飞入洞门，砂床石室俨桃源。长松雨霁双巢鹤，峭壁岚消一啸猿。榻倚半云僧独卧，江涵中宿客重援。浪游十载浑何补，且涤尘襟共避喧。
送王先生还金鳌分得水字
作者：黄鸾
朝代：明

有客过我门，话别归田里。执袂情转深，似彼双浮水。水流无尽期，我心亦如此。目断楚天遥，日暮寒云起。
菩萨蛮·梦中咏梅
作者：黄鸿
朝代：明

雕栏十二幽香腻。分明睡在罗浮里。风动晓妆前。残云冷翠钿。花花何处问。向晓愁来近。横枕一张琴。琴心曲里凭。
蝶恋花
作者：黄鸿
朝代：明

着意留春春不许。一阵东风，吹落花无数。记取等闲花落处。重游怕是桃源路。门外青丝垂日暮。偏惹离肠，不系征帆住。两两画梁新语燕。飞飞又入花间去。
长相思·秋怨
作者：黄鸿
朝代：明

倚栏杆。步栏杆。鹈鴂三更枝上寒。如何桂影圆。记难难。话难难。那堪清漏唤邯郸。啼红烛未残。
元旦示诸孙
作者：黄鹤仙
朝代：明

春风盈户雪盈头，日见趋庭得自由。杨震祇传清白后，李斯惟代子孙忧。到门莫喜题为凤，入世须防唤作牛。我有良田人不见，一经相继更何求。
寄怀旷园禅师
作者：黄鹤仙
朝代：明

炎蒸方逐客，选胜寄行踪。好景题应遍，名峰住几重。云深徒忆雁，地迥恍闻钟。深怪罗浮蝶，终宵与梦逢。
自述
作者：黄鹤仙
朝代：明

飘零何处曳长裾，短鬓星星霜雪馀。入世不须悲失马，出门何事叹无车。人非彭泽宁辞酒，学逊龙门漫著书。回首春明惊梦断，梅花几树已成庐。
咏遇诗二首·其一
作者：黄鼎
朝代：明
体裁：古风

铜马沸中原，赤眉毒荆表。阵火烧将星，劲卒受馀燎。何人张国威，一出息云扰。流人垦先畴，劬劳赋阳鸟。
咏遇诗二首·其二
作者：黄鼎
朝代：明
体裁：古风

桂楫尚藏壑，天露空为霞。君子似孤鸟，小人如乱麻。闻言即交丧，遇事恒独誇。矜慎苏门啸，痛哭渔阳挝。
金陵篇四十韵
作者：黄鼎
朝代：明
体裁：七言排律

一剑雄开日月清，万山涌出绿纵横。高盘暗叱风流锁，静极尝吹雨露生。已自践华谁设险，恰从占洛遂居贞。白流鱼入先符胜，赤走蛇分忆降精。无外远通蛮顶踵，宅中庭礼汉簪缨。天官识渺躔先定，太史推微历又成。阊阖晨开朝玉帛，九天鸡语挂珠璎。壮连石铠犀永士，威动朱旗列宿兵。御柳晓参青辇路，翠华春漾紫丝棚。汉宫流赭分驰道，轩后飞黄入旧城。长乐夜深听漏永，羽林严卫立秋更。铸金风马濡弓剑，在藻泉鱼濯澡烹。祖德有光前树厚，河宗无瑞不知呈。侵梁锦浪翻梭室，阻面钱山积水衡。苑树株株常带雾，岛门曲曲尽通莺。百灵变现千秋气，万马腾骧七萃营。朝采壁寒栖凤扆，登封香暖暗搴英。屏藩上溯天潢雨，戚里遥瞻日观晴。任则文思看博陆，茂因鸿绪得东平。才高石室门元李，誉擅铜楼种尽柽。邺水自然陵旧长，兔园谁肯让诸盟。凉移井络千门钥，绿转帘丝九曲筝。天厩露啼春苜蓿，石城云换夏仓庚。浣纱泪没长干雁，濯铁泉烧涧屋铛。百尺步摇金串子，乐游诗在水花名。蘼芜旧滑青鞋迹，岂䓻重听宝璐声。扇响夜深星个个，巷飞霜白杵丁丁。灵和线弱思娇婉，角枕更长上水晶。怕向月中长比影，笑来烟里学吹笙。谢推雅量山俱定，江梦花齐手半惊。我亦涉江愁问古，君先携棹慰兼程。时时沙鸟眠芦白，日日孤衷向北倾。两掖紫云朝王气，满身荣雾识河明。高深望约非前侣，出处人将莫与京。晓对鼓钟悲老大，醉看河汉作悲鸣。笔摇草色生楼阁，梦借湘灵结佩珩。义只婉为谋剑口，达非容易问莼羹。怀多感激嫌歌吹，栏近秦淮记桨行。宿昔偶携侬上渡，至今犹有绿浇苹。何当惬却从前愿，散尽千秋此夜情。
元峰耸翠
作者：黄鼎臣
朝代：明

县起鸣驺彻斗明，匣中时动吼龙声。山灵不妒青云客，舒碧晴看万里行。
挽彭玉麟联
作者：黄鼎臣
朝代：明
体裁：联

树同僚望，宣异域威，臣节展殊猷，与包孝肃寇莱公原无二致；作湖上游，为山中宰，宦途开创局，较韩蕲王谢太傅更胜一筹。
福泉楼
作者：黄龙
朝代：明
体裁：七言律诗

一片孤城接太清，参差楼阁与云平。露栖丛桂寒仍发，风动飞泉石自鸣。异域不妨频中酒，更深何处忽吹笙。故侯马鬣空秋草，笑指浮云万感轻。
张山人过宿村斋
作者：黎亿
朝代：明

君自山中出，樵峰第几层。苔生双蜡屐，云挂一枝藤。短榻留春月，残书翻夜灯。谁言人境里，坐见岳庐僧。
重过英州
作者：黎亿
朝代：明

奇石削天碧，长江照日清。九秋归故国，一棹过孤城。峰际人烟出，波间塔影横。云华迥首望，空有野阴平。
江楼秋望
作者：黎伦
朝代：明

南溟天尽处，独上最高楼。霸气何年壮，人烟一水浮。风高微雁影，岛细乱渔舟。怀古平生意，登临况九秋。
梦归水帘洞
作者：黎元熙
朝代：明

流落人间几十春，梦回惊阔泪盈巾。白云似向愁无主，黄野忙来笑故人。月色松声浑是旧，石床丹灶半生尘。丁宁莫遣移文勒，谷口终须属子真。
登文昌阁
作者：黎元熙
朝代：明

山庭幽敞野烟微，有客移尊共息机。松竹倚崖阴锁径，薜萝悬磴翠成围。风前雨过声偏急，海上帆轻去似飞。招隐卜居还此地，不知何日更同归。
豸山清眺
作者：黎元熙
朝代：明

万里烟收五岭巅，四郊明媚艳阳天。山开蓬岛鳌头上，树锁璚楼蜃气边。风景已非秦世代，关河犹是汉山川。独怜此地江湖远，日月淹留物外悬。
山云辞将归作
作者：黎充辉
朝代：明
体裁：乐府曲辞

清江兮淙淙，上有山兮穹窿。白云兮谷口，一碧兮千峰。晻霭兮绝壁，挂偃蹇兮长松。朝迎兮秋阳，暮卷兮秋风。山之人兮云从，被薜荔兮搴芙蓉。来乘云兮朝九重，跨一鹤兮江东。点汀花兮白蘋，雨霜叶兮丹枫。忽云归兮人远，山苍苍兮倚晴空。
上蜀殿下
作者：黎兆鏊
朝代：明

玉潢分陜重岷峨，桐叶新封玉露多。天府久称巴僰地，维藩先贡涧瀍禾。梁园雪起词臣赋，巫峡秋听楚客歌。鸿宝书成丛桂里，频倾醴待穆生过。
剑阁
作者：黎兆鏊
朝代：明

自昔人歌蜀道难，天彭井络剑锋看。蚕丛空割三分地，鸟道还纡十八盘。半壁军储支楚堑，连年烽火达长安。轻身报国崎岖尽，忍听哀猿堕泪寒。
将归五羊赋谢梁遂良侍御
作者：黎兆鏊
朝代：明

二天分两地，回驭值埋轮。朝日不到峡，秋风思故人。槿花随委路，棕叶贴轻身。心共羊肠绕，回看处处春。
槿花
作者：黎兆鏊
朝代：明

春风何意谢朝荣，十二雕阑媚眼轻。可是野人篱下种，一湾流水插柴荆。
秋闱校士呈两主考并诸同寮
作者：黎兆鏊
朝代：明

建陵城里锁秋烟，奎庭论文太史前。暗索骊黄呈伯乐，浪寻星宿问张骞。云从桂水层层浣，月出漓波正正悬。自愧磨砻非匠琢，敢将烧玉辨于阗。
过楚宫
作者：黎兆鏊
朝代：明

巫云巫雨暗湘中，手把沅兰问楚宫。宋玉宅前芳树满，晚来犹起大王风。
都中元夜承何象冈宫詹陈杲庵给谏二同年宴集观登即席赋
作者：黎兆鏊
朝代：明

抖尽长安十斛尘，频年倦封帝城春。上书敢问中兴相，结袜原多侍从臣。雪入敝裘侵短袂，风吹蓬鬓垫疏巾。细听玉漏朝天去，且取华灯照故人。
喜朱邑侯新任
作者：黎兆麟
朝代：明

明府登车气象新，澄清山海不胜春。儿童竹马欢相接，无复当年佩犊人。
和新友黄太安见寄韵
作者：黎光
朝代：明

便佳楼上忆凭观，万里风尘正渺漫。拟谓江湖长结社，岂知京国久为官。华勋未上麒麟阁，白笔叨簪獬豸冠。几度怀君清不寐，乌台霜月五更寒。
嘉禾
作者：黎光
朝代：明

圣皇御寰宇，恩膏被万汇。矧兹丰年登，祯祥总来萃。嘉禾应时生，一茎分五穗。离披翠叶敷，璀璨珠颗聚。周岐堪共称，汉亩实同类。乃知淑气钟，为国表祥瑞。守臣远来进，籎籎陈丹陛。愿付太史书，休声垂万世。
巡按苏州舟中偶成
作者：黎光
朝代：明

晓听纶音出大廷，驿夫挝鼓放舟行。江心水拥金山寺，京国云连铁瓮城。松节固知经岁好，葵心先已向阳倾。此行止为询民瘼，未暇登临畅客情。
梅花道人歌
作者：黎光
朝代：明

梅花道人操行坚，萧萧白发今盈巅。开圃种梅常万树，对酒看花今几年。冬来花开雪满川，景致好似孤山前。疏影横斜月有色，暗香浮动春无边。花间读书事幽致，牙签玉轴联青编。岂知一室大如斗，能蕴春意涵全天。我昔闻梅花，元是姑射仙。人间尘垢岂能染，冰肌玉质恒瑩然。夭桃谩粗俗，艳杏徒嫣妍。孤标挺然出寒谷，百卉不敢司春权。吁嗟道人清且贤，生前结得梅花缘。寸心既会物外趣，高兴已在诸人先。豪吟绝类灞桥客，清梦夜落西湖船。有时静坐梅花下，胸中皎皎冰壶悬。我生酷爱梅，见花喜欲颠。浩然可同调，林逋堪并肩。何当坐我梅屋下，弹琴酌酒同周旋。醉呼山童供纸笔，挥毫为赋梅花篇。
梅花道人歌
作者：黎光
朝代：明
体裁：古风

梅花道人操行坚，萧萧白发今盈巅。开圃种梅常万树，对酒看花今几年。冬来花开雪满川，景致好似孤山前。疏影横斜月有色，暗香浮动春无边。花间读书事幽致，牙签玉轴联青编。岂知一室大如斗，能蕴春意涵全天。我昔闻梅花，元是姑射仙。人间尘垢岂能染，冰肌玉质恒莹然。夭桃谩粗俗，艳杏徒嫣妍。孤标挺然出寒谷，百卉不敢司春权。吁嗟道人清且贤，生前结得梅花缘。寸心既会物外趣，高兴已在诸人先。豪吟绝类灞桥客，清梦夜落西湖船。有时静坐梅花下，胸中皎皎冰壶悬。我生酷爱梅，见花喜欲颠。浩然可同调，林逋堪并肩。何当坐我梅屋下，弹琴酌酒同周旋。醉呼山童供纸笔，挥毫为赋梅花篇。
甘露
作者：黎光
朝代：明

连宵见天乳，休徵谅可凭。适兹瑞露降，粲粲如脂凝。松柏总沾被，淑气发冈陵。甘味胜醍醐，色白犹瑶琼。采之进九重，德化中外称。载考瑞应图，斯祥诚足徵。匪惟人寿康，且见岁年登。小臣睹盛事，歌颂喜不胜。宜归太史书，瑞牒光愈增。
读渔唱稿有感
作者：黎光
朝代：明

地下修文已十年，客窗不忍读遗篇。一双清泪灯前落，风木情深倍怆然。
过洸口吊邵廷琄
作者：黎光
朝代：明

宫使遭谗日，军中尽感伤。伍员宁负国，屈子竟沉湘。身殒英灵在，名留史传香。遗祠今已废，无处奠椒浆。
送人宰零陵
作者：黎光
朝代：明

大尹之官去，零陵近广西。衡山无雁过，楚树有猿啼。风俗宜诹访，江山要品题。磨崖碑好在，莫惜到浯溪。
送人还乡
作者：黎光
朝代：明

晓出石城西，樽前惜解携。当筵花锦灿，蘸水柳丝齐。别酒愁须饮，家书醉懒题。欲谭乡曲事，客思转凄迷。
送张御史陜西佥事
作者：黎光
朝代：明

晓承恩命出鹓行，骢马西行驿路长。锦诰重颁新雨露，绣衣犹带旧风霜。山连太华三峰秀，河出昆崙九曲长。一道澄清俄顷事，要看当道屏豺狼。
龙龛蜕骨
作者：黎光曦
朝代：明
体裁：七言绝句

一龛云锁气萧森，龙化遗踪似可寻。灵石不磨千载骨，雨馀万壑起风吟。
金叠山
作者：黎公弁
朝代：明
体裁：古风

青山天际来，势若双飞蛾。平明宿雨收，岚气生林阿。非烟亦非雾，炫日金碧多。流莺缓语处，坐爱春风和。
守素园
作者：黎凤
朝代：明
体裁：七言律诗

绿槐门巷白蘋洲，吟过春光醉过秋。到眼风花浑是梦，置身丘壑更何求。水流须信石不转，山静任教云自浮。君看万松枝上鹤，一巢从此占清修。
为园
作者：黎国衡
朝代：明

耕烟何处好，长傍水云居。遇雨行无笠，逢人揖带锄。嘉蔬容易长，蔓草已先除。更待中田熟，南窗暇著书。野人閒俯仰，山曲独腰镰。赤脚踏泥路，蓬头依草檐。锄云僮易懒，剪韭客尝淹。谁信于陵子，桔槔称最廉。昨有南山客，相期蚤种瓜。雨沾园一亩，云覆屋三家。虫小频书叶，禽幽喜近花。共安生计拙，不是癖烟霞。
为园·其一
作者：黎国衡
朝代：明

耕烟何处好，长傍水云居。遇雨行无笠，逢人揖带锄。嘉蔬容易长，蔓草已先除。更待中田熟，南窗暇著书。
为园·其三
作者：黎国衡
朝代：明

昨有南山客，相期蚤种瓜。雨沾园一亩，云覆屋三家。虫小频书叶，禽幽喜近花。共安生计拙，不是癖烟霞。
为园·其二
作者：黎国衡
朝代：明

野人閒俯仰，山曲独腰镰。赤脚踏泥路，蓬头依草檐。锄云僮易懒，剪韭客尝淹。谁信于陵子，桔槔称最廉。
冬日同诸子游北园
作者：黎国衡
朝代：明

沿溪寻路得閒园，霜后长林叶尚存。地僻不妨游客少，山深始识野人尊。池寒水落留孤石，日午烟睛见远村。坐久欲谈尘外况，鸟依深竹静无喧。
孤舟泊小金山看月
作者：黎国衡
朝代：明

独向灵洲问宝陀，晚晴渔舫系平波。山疑渡海分形小，僧记遗踪转世多。风捲夜云开碧浪，霜寒秋水映青萝。无端客思难成梦，芦苇林中起棹歌。
寒郊野步
作者：黎国衡
朝代：明

冬郊偶出遇晴天，片片霜红积岸边。老树无名涵古雪，冻禽息影入寒烟。荷担樵客通危径，拾穗村童度远田。独有石梁人到少，数声流水自溅溅。
市隐
作者：黎国衡
朝代：明

此日乾坤任隐沦，即依村市阅风尘。谈玄或遇垂帘客，讲易还寻卖酱人。樵担晚携遥岭雪，渔舟早渡隔江春。栖迟何处无烟月，谷口宁推郑子真。古坳旧传遗市迹，新墟长枕丝江边。黄牛惯牧芳洲雨，白雁閒栖苇岸烟。带雪独寻垂钓客，临春先访卖花船。野人自有野风味，初熟香粳伴海鲜。荏苒年光去若飞，太平景物见依稀。相如玩世耽沽酒，杜甫寻春屡典衣。鸟爱风柔鸣历乱，花知霜尽报芳菲。樵歌牧笛人皆醉，山隐斜阳未肯归。
市隐·其一
作者：黎国衡
朝代：明

此日乾坤任隐沦，即依村市阅风尘。谈玄或遇垂帘客，讲易还寻卖酱人。樵担晚携遥岭雪，渔舟早渡隔江春。栖迟何处无烟月，谷口宁推郑子真。
市隐·其三
作者：黎国衡
朝代：明

荏苒年光去若飞，太平景物见依稀。相如玩世耽沽酒，杜甫寻春屡典衣。鸟爱风柔鸣历乱，花知霜尽报芳菲。樵歌牧笛人皆醉，山隐斜阳未肯归。
市隐·其二
作者：黎国衡
朝代：明

古坳旧传遗市迹，新墟长枕丝江边。黄牛惯牧芳洲雨，白雁閒栖苇岸烟。带雪独寻垂钓客，临春先访卖花船。野人自有野风味，初熟香粳伴海鲜。
度浈阳峡
作者：黎国衡
朝代：明

初辞中宿山，旋复度皋石。地灵各护奇，川岳几开辟。海势从西来，万里肆奔迫。怒石制波涛，连空锁秋碧。峭崖争欲坠，幽草缀寒壁。丹梯不可寻，止望莓苔迹。篙师习江湖，历险无阻阨。缓棹青溟间，遐览纵所适。飞仙去何年，微云天际白。
白蝴蝶
作者：黎国衡
朝代：明

紫陌红尘伴侣稀，素容冉冉映斜晖。巧穿玉蕊浑无影，轻掠朱樱觉独飞。香阁似曾沾露粉，风前犹自护绡衣。秋霜一别知何处，琼树还应化梦归。
芦花丛里逢渔叟共酌
作者：黎国衡
朝代：明

古树洲边访钓矶，芦花如雪扑蓑衣。澄溪雨霁客初到，隔浦云凉渔正归。水尽征鸿飞远碧，烟空閒鹭浴斜晖。江鲈斗酒何辞醉，纵有波涛此夕稀。
观音岩
作者：黎国衡
朝代：明

奇石嵌空势，连山多崩奔。至此险亦止，截然当海门。千尺无迂回，古色雨露痕。俯映寒流急，惊浪相吐吞。近水乃岩之，海气通云根。欲寻杳无路，藤萝不可扪。徘徊荡舟去，芦苇泊荒村。
浴日亭
作者：黎士瞻
朝代：明

海不扬波上下天，八荒祥气集黄湾。何殊日观和仙观，不减东山与泰山。随寓眇躬皆乐地，但逢真境便开颜。徘徊笑倚阑干外，览遍天涯海角间。
于村路寻得江岸幽处
作者：黎天启
朝代：明

石绕村坳一径斜，又沿芳草出江涯。烟生积水欲为雨，风到閒枝亦作花。僧带野云归古寺，鸟衔山翠落人家。川源有路皆仙隐，好向渔翁买钓槎。
村行
作者：黎天启
朝代：明

初离青荔浦，即到绿蘋滨。缓屐随群鸟，閒亭得主人。松阴抽野菜，竹叶脍江鳞。风俗犹馀古，云中拟结邻。
初夏顺堂叔招饮池亭
作者：黎天祚
朝代：明

云散青山开翠屏，主人别业结林坰。白凫泛泛翻莲沼，青荔离离覆草亭。槃考閒中知我老，杯浮野外许谁醒。携筇唱和难分手，相送腾空月满庭。
挽张节妇
作者：黎天祚
朝代：明

介特标巅巘，须眉见壶帷。平生综列传，刻意踵修仪。琴瑟宜家日，参苓侍饵时。分鸾惊决裂，化鹤喜追随。比翼于飞急，将雏在抱迟。保孤宁缓死，茕疚苦濒危。影现神相觌，诗赓泪作词。春花宁了蒂，秋木蠹孤枝。不化望夫石，谁悬教子机。馀生浮似梦，一死甘如饴。白日霜飞烈，青山猿啸悲。夜台非寂寞，声彻九天知。
至日
作者：黎天祚
朝代：明

谁从复日赋天根，笑我江湖逐客身。十载波臣供履袜，万年嵩祝向枫宸。梅花送腊冬犹旧，葭管迎阳岁欲新。老大不堪诗骨瘦，入唇清酒转生神。
暮春访道人于宝林庵阁限韵
作者：黎存爵
朝代：明

春深云阁始经过，水面青钱已长荷。红粉色空消世幻，黄庭香透袅烟萝。风清法座猿听讲，日静禅林鸟和歌。参谒特来求半偈，回头苦海息狂波。
阙题
作者：黎宠
朝代：明

几向风尘问息机，禺阳回首思依依。浮云不改江山色，流水空教岁月违。忽讶楼台悬树杪，还惊词赋满岩扉。故人卜筑真奇绝，何日投簪共采薇。
七夕前一夜雨中忆内
作者：黎崇勚
朝代：明

自失欢娱后，今成寂寞过。幽心惊夜泪，良语渺星河。举案人终已，遗机子尚雏。浊醪聊独醉，往事入愁多。
便面山水
作者：黎崇勚
朝代：明

古木带回溪，荒村径路迷。莫惊春事早，花遍野桥西。
同铭之弟度岭
作者：黎崇勚
朝代：明

庾关行近日犹曛，乡国风烟此地分。路入长安天不远，北征鸿雁望燕云。
太仓王国相以其子来访子周都尉婿时余假寓都尉宅
作者：黎崇勚
朝代：明

倒屣迎王粲，清言得阿戎。冰清周尉操，玉润卫郎风。蚁泛春杯绿，莺催夕照红。高情见交素，把袂恨飘蓬。
安期岩
作者：黎崇勚
朝代：明

遥从海上见三山，恍惚安期共往还。却笑秦王招不得，空留玉舄在人间。
对客漫述
作者：黎崇勚
朝代：明

绕径惟溪水，幽居逊席门。攘攘心不竞，默默舌终存。有客曾题凤，还谁是化猿。纷然事倒屣，吾道讵云尊。
将归江上感兴
作者：黎崇勚
朝代：明

推篷閒一坐，不觉到中宵。却喜还家近，犹怜去路遥。岭云斜度月，江水暗生潮。幽兴自兹夕，故人何处招。
山馆即事
作者：黎崇勚
朝代：明

微尚依林壑，相期载酒过。窗前双瀑布，清响坐来多。
感事
作者：黎崇勚
朝代：明

莫问沧桑几变迁，且须沉醉落花前。天涯海角惊苍莽，暑去寒来任自然。四垒未宁思虎旅，八荒多难尚狼烟。腐儒未解安时策，惟愿银潢巩万年。
早起读寅仲先生见怀诗赋答
作者：黎崇勚
朝代：明

幽怀穷巷雅相宜，曙色当轩盥栉迟。春草愧无灵运句，暮云那入少陵思。惊看俊逸知谁敌，信道风流是我师。三叹莫酬鸾鹤啸，竹林高赏更追随。